NÁRODNÁ RADA SLOVENSKEJ REPUBLIKY
III. volebné obdobie
_________________________________________________________________________

770

Vládny návrh

ZÁKON

zo dňa .......2004

o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov

Národná rada Slovenskej republiky sa uzniesla na tomto zákone:

ČI. I

§ 1
Predmet a cieľ úpravy

(1) Tento zákon upravuje 
a)	opatrenia na zabezpečenie ochrany exemplárov) druhov) voľne žijúcich živočíchov a voľne rastúcich rastlín,
b)	pôsobnosť orgánov štátnej správy,
c)	zodpovednosť za  porušenie   povinností  ustanovených  týmto zákonom a nariadením,
d)	obchod s výrobkami z tuleňov

(2) Tento zákon je vydaný na vykonanie právnych aktov Európskych spoločenstiev a Európskej únie ) (ďalej len ”nariadenie”) a Dohovoru o medzinárodnom obchode s ohrozenými druhmi voľne žijúcich živočíchov a rastlín) (ďalej len ”dohovor”) v záujme ochrany druhov voľne žijúcich živočíchov a voľne rastúcich rastlín.

Základné ustanovenia
§ 2
Postup pri dovoze, vývoze, opätovnom vývoze a tranzite  exemplárov 

(1) Pri tranzite) exemplárov druhov uvedených v prílohe III dohovoru  sa povolenie na dovoz alebo oznámenie o dovoze) nevyžaduje, ak ich sprevádza platné povolenie na vývoz, potvrdenie na opätovný vývoz) alebo iný doklad preukazujúci pôvod exemplára vydaný v súlade s dohovorom8) s uvedením miesta určenia exemplárov mimo územia Európskych spoločenstiev.

(2) Dovoz, vývoz, opätovný vývoz a tranzit  exemplárov druhov  uvedených v prílohách A  až D nariadenia 9)sa môže  uskutočniť  len  cez  určené colné úrady a colné priechody (ďalej len ”určený colný úrad”).
 
(3) Ministerstvo životného prostredia Slovenskej republiky (”ďalej len ministerstvo”) vydá povolenie na vývoz  exemplárov druhov uvedených v  prílohách A až C nariadenia 9)len ak 
a) sú splnené podmienky ustanovené nariadením,7)
b) sú exempláre vybraných druhov nezameniteľne označené podľa § 14 a
c) sú, pokiaľ ide o pôvodné druhy chránených živočíchov,10) exemplármi  narodenými a 
odchovanými v zajatí;11) táto  podmienka sa nevzťahuje na vývoz exemplárov na vedecké účely a na účely záchrany daného druhu. 

(4) Ministerstvo vydá potvrdenie  na opätovný vývoz exemplárov druhov uvedených v prílohe A až C nariadenia9), len ak sú splnené podmienky ustanovené v nariadení 7)  a ak  sú exempláre vybraných druhov  nezameniteľne označené podľa §14.  

(5) Pri dovoze exemplárov v množstve väčšom ako 10 exemplárov v jednej zásielke je dovozca povinný najmenej 24  hodín vopred  ohlásiť ministerstvu  čas a určený colný úrad v Slovenskej republike, cez ktorý bude dovážať exempláre.

(6) Ak dovozca nesprevádza dovážané exempláre sám, povinnosť podľa odseku 5 a povinnosti ustanovené v nariadení 12) sa vzťahujú na dopravcu exemplárov. 

(7) Ak dovozca zo závažných dôvodov nemohol podať žiadosť o vydanie povolenia na dovoz pred vstupom na územie Európskych spoločenstiev a najneskôr pred začatím vykonávania kontroly v čase dovozu 13) neživých exemplárov druhov uvedených v prílohe B nariadenia 9) požiada ministerstvo o vydanie tohto povolenia a uvedie dôvody, pre ktoré tak nemohol urobiť skôr, ministerstvo môže v odôvodnených prípadoch vydať povolenie na dovoz dodatočne, ak po konzultácii s výkonným orgánom štátu vývozu alebo opätovného vývozu dospeje k záveru, že
a)	včasné nevybavenie povolenia na dovoz alebo dokladov potrebných na jeho vydanie, najmä povolenia na vývoz alebo potvrdenia na opätovný vývoz vydané štátom vývozu alebo opätovného vývozu, nebolo zavinené dovozcom,
b)	dovoz exemplárov je inak v súlade s týmto zákonom, nariadením, dohovorom a príslušnými právnymi predpismi štátu vývozu, 
c)	exempláre nie sú dovážené na primárne komerčné účely14) a
d)	ide o prvý prípad žiadosti dovozcu o dodatočné vydanie  povolenia na dovoz.

(8) Na vývozcu alebo opätovného vývozcu exemplárov druhov uvedených v prílohách A až C nariadenia9) sa primerane vzťahujú odseky 5 a 6; na vývozcu a opätovného vývozcu druhov uvedených v prílohách B a C nariadenia 9)sa primerane vzťahuje odsek 7.

§ 3
Dovoz, vývoz a opätovný vývoz  exemplárov vedcami a vedeckými inštitúciami

 (1) Na dovoz exemplárov vedcami a vedeckými inštitúciami15) na účely výpožičiek, darov a výmen medzi vedcami a vedeckými inštitúciami evidovanými výkonným orgánom16) štátu, v ktorom vykonávajú svoju činnosť, sa nevzťahujú všeobecné ustanovenia o dovoze,6) ak
       a) má dovozca kvalifikáciu vo vednom odbore, ktorý sa zaoberá exemplármi dovážanými 
           na vedecké účely,
       b)  je zásielka označená štítkom, 17) ktorého určená vyplnená časť bola zaslaná vývozcom 
            výkonného orgánu štátu vývozcu.

 (2) Ministerstvo eviduje vedcov a  vedecké inštitúcie na osobitnom zozname na základe ich písomnej žiadosti.

(3) Do  zoznamu podľa  odseku 2  ministerstvo  zapíše  fyzickú osobu, ktorá
a)	má spôsobilosť na právne úkony,
b)	má  ukončené  vysokoškolské  vzdelanie  a najmenej desaťročnú odbornú  prax vo  vednom odbore,  ktorý sa  zaoberá exemplármi dovážanými na vedecké účely a 
c)	je  bezúhonná; bezúhonnosť  sa  preukazuje odpisom z  registra trestov nie starším ako tri mesiace.

(4) Za bezúhonného sa na účely tohto zákona považuje ten, 
a)	kto nebol odsúdený za úmyselný trestný čin alebo za nedbanlivostný trestný čin ohrozenia životného prostredia,18)) alebo
b)	komu  nebola uložená  pokuta  alebo  iná sankcia  za porušenie povinností podľa tohto zákona, nariadenia alebo osobitného predpisu 19)) vo veciach ochrany exemplárov druhov  chránených  podľa tohto zákona a  nariadenia v období dvoch rokov pred podaním žiadosti o zapísanie do zoznamu.

 (5) Do zoznamu podľa odseku 2 ministerstvo zapíše právnickú osobu, ktorá
a)	má v  zriaďovacej  listine  alebo v štatúte 20) uvedenú  vedeckú činnosť,
b)	spĺňa podmienku podľa odseku 4 písm. b).

 (6) Ministerstvo vyčiarkne zo zoznamu fyzickú osobu, ktorá
a)	prestala byť v plnom rozsahu spôsobilá na právne úkony,
b)	bola odsúdená za trestný čin podľa odseku 4 písm. a) alebo jej bola uložená pokuta alebo iná sankcia podľa odseku 4 písm. b),
c)	bola  zapísaná  do  zoznamu  na  základe  nepravdivých  údajov uvedených v  žiadosti,   pripojených  dokladoch   alebo  pri  pohovore,
d)	zomrela alebo bola vyhlásená za mŕtvu alebo
e)	požiadala o vyčiarknutie zo zoznamu.

 (7) Ministerstvo vyčiarkne zo zoznamu právnickú osobu, 
a)	ktorá bola zapísaná do  zoznamu na základe nepravdivých údajov uvedených v  žiadosti, pripojených  dokladoch   alebo  pri pohovore,
b)	ktorej bola  uložená pokuta alebo  iná sankcia podľa  odseku 4 písm. b),
c)	ktorá zanikla bez právneho nástupcu alebo
d)	ktorá požiadala o vyčiarknutie zo zoznamu.

(8) Ministerstvo  môže  vyčiarknuť  zo  zoznamu  osobu uvedenú v odsekoch 3 a 5, ktorá
a)	bez  závažného   dôvodu  neoznámila  zmenu   údajov  uvedených v žiadosti a pripojených dokladoch do jedného mesiaca odo dňa  zmeny alebo
b)	nemôže  vykonávať vedeckú činnosť pre závažné  skutočnosti dlhodobého charakteru.

(9) Na vývoz a opätovný vývoz exemplárov medzi vedcami a vedeckými inštitúciami sa vzťahujú odseky 1 a  8.
 
§ 4
Komerčné činnosti na území Európskych spoločenstiev

(1) Ministerstvo môže zakázať držbu exemplárov a to najmä živých živočíchov druhov uvedených v prílohe A nariadenia, 21)) najmä ak
a)	zákaz držby  prispeje k obmedzeniu  komerčnej činnosti22) s  nimi,
b)	živé exempláre daného druhu pravdepodobne neprežijú v zajatí väčšiu časť priemernej dĺžky svojho života,
c)	introdukcia exemplárov daného druhu do prírodného prostredia Európskych spoločenstiev predstavuje ekologické ohrozenie pre voľne žijúce pôvodné druhy živočíchov alebo voľne rastúce rastliny alebo
d)	exempláre majú vysokú úmrtnosť počas prepravy.

 (2) Podnikateľ, 23) ktorý  predáva24) exempláre,  je povinný na vhodnom a trvale viditeľnom mieste prevádzkarne zverejniť
a)	podmienky na chov a pestovanie ním predávaných živých exemplárov druhov uvedených v prílohách A až D nariadenia9),
b)	informácie o povinnostiach vyplývajúcich z  tohto zákona alebo nariadenia pre kupujúceho, ktoré sa vzťahujú na držbu kupovaného exemplára.

(3) Povinnosti podľa odseku 2 sa  vzťahujú aj na predaj tovaru a poskytovanie  služieb  mimo  prevádzkarne,  na trhových miestach a burzách;  za splnenie uvedených povinností na  týchto  miestach  zodpovedá správca trhoviska alebo organizátor burzy.

§ 5
Obchod s výrobkami z tuleňov

(1)	Zakazuje sa dovoz, tranzit a preprava výrobkov z tuleňov druhu tuleň grónsky (Pagophilus groenlandicus) a tuleň mechúrnatý (Cystophora cristata) na účely predaja, kúpy, ponuky na kúpu, nadobudnutia na komerčné účely, vystavovania na verejnosti na komerčné účely, využitia na komerčný zisk a predaj, držby na predaj a ponuky na predaj; pod výrobkami  z tuleňov sa rozumejú exempláre uvedené v prílohe č. 1.

(2) Ministerstvo môže v odôvodnených prípadoch udeliť výnimku zo zákazu uvedeného v odseku 1 iba pre výrobky z tuleňov, u ktorých dovozca preukáže, že sú výsledkom tradičného lovu uskutočňovaného Inuitmi.

§ 6
Konanie o vydaní povolenia a potvrdenia

(1)	Povolenie na  dovoz, povolenie na vývoz a potvrdenie na opätovný vývoz25)) sa vydáva na základe žiadosti. Žiadateľ podáva žiadosť vo forme vyplneného formulára žiadosti. 26))

(2)  Žiadosť o vydanie povolenia alebo potvrdenia podľa odseku 1 obsahuje  najmä
a)	identifikačné údaje o dovozcovi, vývozcovi alebo opätovnom vývozcovi,
b)	názov štátu dovozu, štátu vývozu alebo štátu opätovného vývozu a miesto určenia,
c)	názov a opis  exemplára, presnú špecifikáciu množstva, hmotnosti a pôvodu  (§13) a u exemplárov vybraných druhov spôsob a kód označenia podľa § 14,
d)	účel dovozu, vývozu alebo opätovného vývozu,
e)	predpokladaný  dátum dovozu,  vývozu alebo  opätovného vývozu, opis podmienok prepravy, najmä pre živý exemplár,
f)	informáciu o zamietnutí žiadosti,27) ak sa týka exemplárov, pre ktoré bola v minulosti obdobná žiadosť o vydanie povolenia alebo potvrdenia podľa odseku 1 zamietnutá.

(3) Prílohou žiadosti sú listinné dôkazy28) preukazujúce splnenie podmienok na vydanie povolenia alebo potvrdenia podľa odseku 1. 

(4) Listinný dôkaz28) vydaný výkonným orgánom mimo územia Slovenskej republiky môže byť v jazyku anglickom, francúzskom alebo španielskom. 

(5) Žiadosť sa podáva v dostatočnom  časovom predstihu, najmenej 30  dní pred plánovanou  činnosťou.  Konanie sa začína doručením kompletnej žiadosti.
 
(6) Povolenie alebo potvrdenie podľa odseku 1 obsahuje najmä
a)	názov dohovoru, prípadne aj jeho skratku "CITES" a údaj o tom, či ide o povolenie na dovoz, vývoz alebo potvrdenie na opätovný vývoz,
b)	identifikačné údaje o dovozcovi, vývozcovi alebo opätovnom vývozcovi,
c)	názov štátu dovozu, štátu vývozu alebo opätovného vývozu a miesto určenia,
d)	názov a opis exemplára, presnú špecifikáciu množstva, hmotnosti a pôvodu (§13) a u  exemplárov vybraných druhov spôsob  a kód označenia  podľa § 14,
e)	účel dovozu, vývozu alebo opätovného vývozu,
f)	podmienky určené v súlade s týmto zákonom alebo nariadením,29)
g)	číslo povolenia alebo potvrdenia,  dobu  jeho   platnosti, dátum vydania,  názov  a  odtlačok pečiatky ministerstva a meno, priezvisko a podpis zodpovedného zamestnanca.

(7) Ak sú splnené podmienky  podľa tohto zákona a nariadenia, ministerstvo vydá povolenie alebo potvrdenie podľa odseku 1. Na  rozhodnutie o vydaní povolenia alebo potvrdenia podľa odseku 1 sa  nevzťahuje ustanovenie osobitného predpisu,30) ak sa žiadateľovi vyhovuje v plnom rozsahu. 

(8) Uzavretá kúpna zmluva nemá vplyv na rozhodovanie o udelení povolenia alebo potvrdenia podľa tohto zákona  alebo podľa nariadenia. 

(9) Povolenie alebo potvrdenie podľa  odseku 1 sa  vydáva na úradnom  tlačive. Údaje   v  tomto   tlačive  sa   uvádzajú  v   štátnom  jazyku31)  a v anglickom jazyku.

(10) Súčasťou povolenia alebo potvrdenia podľa odseku 1 môžu byť aj osobitné prílohy; vzor tlačiva prílohy ustanoví ministerstvo všeobecne záväzným právnym predpisom.

(11) Ministerstvo žiadosť  o vydanie povolenia alebo potvrdenia podľa odseku 1 zamietne z dôvodov ustanovených nariadením 32) alebo ak
a)	nie sú splnené podmienky na jeho vydanie podľa tohto zákona alebo nariadenia,
b)	žiadateľovi bola uložená pokuta alebo iná sankcia za porušenie povinností  podľa  tohto  zákona, nariadenia alebo za porušenie osobitných predpisov,33) a to do dvoch rokov od nadobudnutia  právoplatnosti  rozhodnutia  o uložení  sankcie alebo
c)	žiadateľ bol právoplatným rozhodnutím súdu uznaný vinným zo spáchania trestného činu súvisiaceho s týmto zákonom alebo nariadením, a to do dvoch rokov od nadobudnutia právoplatnosti rozhodnutia.

(12) Odvolanie  proti   rozhodnutiu  o  zamietnutí  vydania povolenia alebo potvrdenia podľa odseku 1 nemá  odkladný účinok.

(13) Žiadateľ o  vydanie povolenia alebo potvrdenia podľa  odseku 1 je  povinný bez zbytočného odkladu oznámiť ministerstvu zmenu bydliska, sídla, zmenu  osoby  určenej  na  prijímanie  písomností  alebo akúkoľvek obdobnú skutočnosť nevyhnutnú na riadne doručovanie písomností.

(14) Ak by  doručovanie žiadateľovi o vydanie povolenia alebo potvrdenia podľa odseku 1 bolo spojené s ťažkosťami  alebo s prieťahmi alebo ak ide o žiadateľa so sídlom v cudzine,  môže mu ministerstvo uložiť, aby si zvolil na prijímanie písomnosti zástupcu, ktorému ich možno bez ťažkostí a prieťahov doručovať. Ak si ho žiadateľ nezvolí, budú sa preňho  písomnosti ukladať  na ministerstve  s účinkami doručenia; o tom je ministerstvo povinné ho poučiť.

(15) Povolenie alebo potvrdenie podľa odseku 1 vydané na základe nesprávneho predpokladu o splnení podmienok na jeho vydanie prehlási písomne za neplatné odo dňa ich vydania ministerstvo.

§ 7
Odobratie povolenia alebo potvrdenia

(1) Orgán štátnej  správy môže odobrať  vydané povolenie alebo potvrdenie podľa § 6 ods. 1  tomu, kto nesplní alebo  poruší povinnosť podľa tohto zákona alebo nariadenia; rovnako   môže  postupovať,  ak  je   voči  nemu  dôvodné podozrenie zo  spáchania priestupku alebo  iného správneho deliktu podľa  tohto zákona  alebo  úmyselného   trestného  činu,  alebo nedbanlivostného trestného činu ohrozenia životného prostredia.

(2) Orgán,  ktorý povolenie alebo potvrdenie odobral, je  povinný vydať  o tom potvrdenie  osobe,  ktorej  bolo  povolenie alebo potvrdenie odobraté,  s uvedením dôvodu odobratia a bez zbytočného odkladu informovať ministerstvo.

(3) Ak došlo k rozhodnutiu o  priestupku alebo o inom správnom delikte alebo trestnom čine, vráti sa povolenie alebo potvrdenie osobe, ktorej bolo odobraté, ak  nie je dôvod na  jeho zmenu alebo zrušenie  alebo ak neuplynula doba  jeho platnosti alebo ak  tomu nebráni iný zákonný  dôvod.

§ 8
Zmena, zrušenie a zánik povolenia alebo potvrdenia

 (1) Ministerstvo  môže   na  návrh  účastníka   konania  alebo z vlastného podnetu ním vydané  povolenie alebo potvrdenie podľa § 6 ods. 1 zmeniť alebo zrušiť, ak
a)	dôjde k zmene skutočností rozhodných na jeho vydanie,
b)	to vyžadujú záujmy chránené týmto zákonom alebo nariadením alebo
c)	oprávnený  nedodržuje  podmienky   určené  v povolení alebo v potvrdení,  alebo  závažným  spôsobom  či  opakovane  porušuje  ustanovenia tohto zákona alebo nariadenia.
 
(2) Náklady, ktoré vznikli ministerstvu v súvislosti so zmenou alebo  zrušením  povolenia alebo potvrdenia, hradí  ministerstvo. Náklady,  ktoré vznikli účastníkovi konania v  súvislosti so zmenou alebo zrušením povolenia alebo potvrdenia, hradí účastník konania.

(3) Platnosť povolenia alebo potvrdenia podľa § 6 ods. 1 zaniká
a)	dňom,  keď  sa  ministerstvo  dozvedelo  od  oprávnenej  osoby o skončení vykonávania povolenej činnosti,
b)	uplynutím doby platnosti povolenia alebo potvrdenia,
c)	smrťou oprávnenej  osoby, jej vyhlásením  za mŕtvu, pozbavením  spôsobilosti na  právne úkony alebo  zánikom právnickej osoby, ktorej bolo povolenie alebo potvrdenie vydané alebo 
d)	ak vydávajúci orgán alebo Komisia Európskych spoločenstiev po konzultácii s týmto orgánom ustanoví, že bolo vydané na základe nesprávneho predpokladu o splnení podmienok na jeho vydanie.34)
                                              
§ 9
Konanie o vydaní výnimky a súhlasu

(1) Ministerstvo povolí  v súlade s nariadením 22) výnimku zo zákazu komerčných činností  vydaním potvrdenia.35)

(2) Žiadosť  o povolenie  výnimky na  komerčné činnosti  podľa odseku 1 obsahuje najmä
a)	identifikačné údaje o žiadateľovi vrátane čísla faxu a telefónu a evidenčného čísla určeného vedeckým orgánom Slovenskej republiky 36) (ďalej len ”vedecký orgán”),
b)	názov  a opis  exemplára, presnú špecifikáciu jeho množstva,  hmotnosti a pôvodu podľa § 11 a u exemplárov vybraných druhov spôsob a kód označenia podľa §  14,
c)	druh a účel komerčnej činnosti,
d)	údaje a  doklady preukazujúce splnenie  podmienok na povolenie výnimky na komerčné činnosti podľa odseku 1.

(3) Ministerstvo udelí súhlas na premiestnenie37) živých exemplárov na území Európskych spoločenstiev vydaním potvrdenia, ak
a)  sú splnené podmienky ustanovené v nariadení,37) 
b)  neexistujú žiadne iné dôvody týkajúce sa ochrany druhov, ktoré by bránili vydaniu
    potvrdenia. 

(4) Žiadosť o udelenie súhlasu na premiestnenie živých exemplárov podľa odseku 3 obsahuje najmä
a)	identifikačné   údaje   o   žiadateľovi   vrátane  čísla  faxu a telefónu a evidenčného čísla určeného vedeckým orgánom,
b)	názov  a opis  exemplára, presnú špecifikáciu jeho množstva,  hmotnosti a pôvodu podľa § 11 a u exemplárov vybraných druhov spôsob a kód  označenia podľa § 14, 
c)	čas   a  spôsob   premiestnenia  primerane  s  prihliadnutím   na ustanovenie § 2 ods. 2,
d)	opis pestovného alebo chovného  zariadenia, v ktorom budú živé exempláre umiestnené.

(5)	Žiadateľ podáva žiadosť vo forme vyplneného formulára žiadosti. 38)

(6) Ustanovenie § 6 ods. 2 písm. f), odseky 4, 5, 7,8, 11 až  15, § 7 a 8  platí rovnako aj pri  rozhodovaní o  povolení výnimky   na  komerčné   činnosti  alebo  o  vydaní súhlasu  na premiestnenie živých exemplárov na území Európskych spoločenstiev.

Evidencia, preukázanie pôvodu a nezameniteľné označenie exemplárov
§ 10

Spoločné ustanovenia pre evidenciu exemplárov

(1) Ten, kto má v držbe exempláre (ďalej len „držiteľ exemplára“), je povinný viesť o nich evidenciu a požiadať vedecký orgán podľa § 22 o pridelenie evidenčného čísla

 (2) Múzeá s prírodovedným zameraním pri  zbierkovej činnosti vedú evidenciu o exemplároch rastlín a živočíchov podľa osobitného predpisu.39)

 (3) Za vedenie evidencie u botanických záhrad, arborét, vysokých škôl s prírodovedným zameraním a stredných škôl s prírodovedným zameraním, Slovenskej akadémie vied a  ďalších  vedeckých  inštitúcii,  ktoré  vykonávajú vedeckovýskumnú  činnosť sa považuje zoznam pestovaných a držaných exemplárov rastlín alebo chovaných a držaných  exemplárov  živočíchov,  ktorý  obsahuje  najmä  názov výskumnej úlohy,  v rámci ktorej sa zber alebo  odchyt exemplárov uskutočnil, meno riešiteľa výskumnej úlohy, zoznam  druhov exemplárov, ich počet, lokalitu, kde boli zbierané alebo odchytené, zoznam inak nadobudnutých exemplárov. Zoznam odovzdávajú tieto subjekty každoročne  najneskôr do  konca  marca nasledujúceho  roka odovzdajú  príslušnému obvodnému  úradu životného prostredia.

(4) Ak je držiteľ exemplára  povinný uviesť v evidencii podľa tohto  zákona údaje  o totožnosti  nového držiteľa  exemplára, je oprávnený vyžadovať od neho preukázanie totožnosti;40)bez preukázania totožnosti nemôže exemplár odovzdať.

(5) Vedenie  evidencie  o  exemplároch  sa  považuje  za  jej vedenie  podľa  tohto  zákona,  len  ak  sú  v  nej  uvedené úplné a pravdivé  údaje. 

(6) Držiteľ exemplárov je povinný
a)	na  požiadanie   orgánu  štátnej  správy   podľa  § 15  písm. a) až d)
    1. preukázať svoju totožnosť dokladom totožnosti,40) 
    2. predložiť evidenciu o exemplároch podľa tohto zákona,
    3. umožniť  mu  vykonať  podrobnú  identifikáciu  a  označenie exemplára,
    4. preukázať spôsob nadobudnutia exemplára,
b) uchovávať  evidenciu  o exemplároch, ktoré mal v držbe po dobu piatich rokov  od  
    vykonania  posledného zápisu,
c) preukázať totožnosť 

 (7) Držiteľ, ktorý nemá trvalý pobyt alebo sídlo na území Slovenskej republiky, nie je povinný viesť evidenciu exemplára ak sa na území Slovenskej republiky nezdržuje dlhšie ako 6 mesiacov

§11
Evidencia exemplárov rastlín

(1) Evidenciu o exemplároch rastlín tvorí
a)	evidenčný  zoznam  exemplárov  rastlín  (ďalej  len "evidenčný  zoznam"),
b)	písomný  doklad  preukazujúci   spôsob  nadobudnutia  a pôvod exemplárov rastlín, ktorý obsahuje najmä
1.	evidenčné číslo držiteľa exemplára,
2.	meno, priezvisko a trvalý pobyt fyzickej osoby alebo názov, alebo obchodné  meno, sídlo a  miesto podnikania právnickej osoby, od ktorej bol exemplár rastliny nadobudnutý, evidenčné číslo tejto  osoby,
3.	vedecké meno druhu exemplára,
4.	počet nadobudnutých exemplárov,
5.	údaje preukazujúce pôvod exemplára podľa § 13 ods. 1,
6.	dátum  nadobudnutia  exemplára,41)
7.	spôsob nadobudnutia exemplára.

(2) Evidenciu  o exemplároch  rastlín podľa  odseku 2 písm. a) vedie držiteľ živých exemplárov rastlín druhov uvedených v prílohe I dohovoru. Evidenčný zoznam predkladá držiteľ týchto exemplárov raz ročne do 31. januára príslušnému obvodnému  úradu životného prostredia na overenie  a  potvrdenie  správnosti vedenia evidencie za predchádzajúci kalendárny rok. Obvodný úrad životného prostredia overí a potvrdí správnosť evidencie a pravdivosť údajov v nej  pečiatkou úradu, podpisom zodpovedného pracovníka a uvedie dátum potvrdenia. 

 (3) Evidenciu  o exemplároch  rastlín podľa  odseku 2 písm. b) vedú držitelia exemplárov rastlín neuvedení v odseku 3.

(4) Exempláre rastlín zapisuje do evidenčného zoznamu držiteľ exemplárov v deň ich nadobudnutia.

(5) Exempláre rastlín vyraďuje z evidenčného zoznamu držiteľ exemplárov v deň ich predaja, vývozu, úhynu alebo iného dôvodu vyradenia.

§12
Evidencia exemplárov živočíchov

(1) Evidenciu o živých exemplároch živočíchov tvorí
a)	druhová  karta exemplára  živočícha (ďalej len „druhová karta“),
b)	kniha  chovu a  držby  exemplára  živočícha (ďalej  len „kniha chovu“).

(2) Evidenciu o  exemplároch živočíchov, o  ktorých sa nevedie evidencia podľa odseku 1, tvorí písomný doklad preukazujúci spôsob nadobudnutia a pôvod exemplárov živočíchov; obsahuje najmä 
a)	evidenčné číslo držiteľa exemplára,
b)	meno, priezvisko  a trvalý pobyt  fyzickej osoby alebo  názov, alebo  obchodné  meno,  sídlo a miesto podnikania právnickej osoby, od ktorej bol exemplár živočícha nadobudnutý, evidenčné číslo tejto osoby, 
c)	vedecké meno druhu exemplára,
d)	počet nadobudnutých exemplárov,
e)	údaje preukazujúce pôvod exemplára podľa § 13 ods. 1,
f)	dátum  nadobudnutia exemplára,
g)	spôsob nadobudnutia exemplára.

(3) Evidenciu podľa  odseku  1  písm. a) vedie držiteľ živých exemplárov plazov,  vtákov a  cicavcov okrem exemplárov druhov, ktoré sú uvedené v zozname ustanovenom všeobecne záväzným právnym predpisom.

(4) Exempláre plazov, vtákov a cicavcov zapisuje držiteľ exemplára do druhovej karty v deň ich narodenia, vyliahnutia alebo iného nadobudnutia. 

(5) Exempláre plazov, vtákov a cicavcov vyraďuje držiteľ exemplára z druhovej karty v deň ich predaja, vývozu, úhynu, alebo iného dôvodu  vyradenia.

(6) Každú zmenu v druhovej karte oznamuje držiteľ exemplára príslušnému obvodnému úradu životného prostredia  písomne doručením  kópie druhovej karty s vyznačenou zmenou alebo osobitného listu bez zbytočného odkladu po zmene. Podnikateľ, 23) ktorý  predáva a  nakupuje  exempláre,  vedie evidenciu  v druhovej karte  ním označenej  v záhlaví  slovom „obchod“  oddelene od druhových kariet exemplárov živočíchov určených na iné účely. Zmeny v takejto druhovej karte podnikateľ oznamuje obvodnému úradu životného prostredia štvrťročne doručením kópie aktualizovanej druhovej karty.

(7) Evidenciu podľa odseku 1 písm. b) vedie držiteľ živých exemplárov bezstavovcov, rýb   a obojživelníkov, okrem  exemplárov druhov, ktoré  sú uvedené v zozname ustanovenom všeobecne záväzným právnym predpisom. Tento držiteľ exemplára predkladá knihu chovu príslušnému obvodnému  úradu  životného prostredia raz ročne  do 31. januára  na  overenie  a  potvrdenie  správnosti  vedenia  evidencie za predchádzajúci kalendárny rok. Obvodný úrad životného prostredia overí  a potvrdí správnosť evidencie a pravdivosť údajov v nej pečiatkou úradu,  podpisom zodpovedného pracovníka a uvedie dátum potvrdenia.
 
(8)	 Držiteľ exemplárov živočíchov uvedených v odseku 7 zapisuje do knihy chovu
a)	evidenčné číslo držiteľa exemplára,
b)	novonadobudnuté exempláre živočíchov v deň ich nadobudnutia,
c)	každú zmenu v stave exemplárov živočíchov v deň zmeny s uvedením jej dátumu a hmotnosti alebo množstva exemplárov živočíchov, ktorých sa zmena týka,
d)	vyradenie exemplárov v deň ich vyradenia z držby s uvedením dátumu, dôvodu, hmotnosti alebo množstva vyradených exemplárov, evidenčného čísla nového držiteľa exemplára, mena a priezviska, názvu alebo obchodného mena, trvalého pobytu, sídla alebo miesta podnikania nového držiteľa exemplára,
e)	dátum a hmotnosť alebo množstvo exemplárov živočíchov v deň úhynu, straty, úniku alebo odcudzenia, 
f)	údaj o pôvode exemplára živočícha uvedený v § 13 ods.1,
g)	iný údaj o chove.

 (9)  Podnikateľ,23) ktorý  predáva a nakupuje  exempláre,  vedie evidenciu  v knihe chovu ním označenej v záhlaví slovom “obchod” oddelene od knihy chovu exemplárov živočíchov určených na iné účely.

§ 13
Preukázanie pôvodu exemplárov

    (1) Držiteľ exemplára  je povinný na  požiadanie orgánu štátnej správy podľa § 15 ods. 1 písm. a) až d) preukázať, že exemplár
a)  pochádza z voľnej prírody,  
b) je z potomstva prvej generácie 42) 
c) je z potomstva druhej generácie  alebo potomstva ďalších generácií 43), 
d) je prepadnutý alebo zhabaný, 
e) je získaný  zo zariadenia  odchovávajúceho živočíchy v zajatí alebo  umelo pestujúceho rastliny na  komerčné účely, ktoré je registrované na Sekretariáte dohovoru,
f) je získaný  z   farmového  zariadenia,  ktoré  bolo schválené konferenciou  členských štátov dohovoru, 
g) je umelo vypestovaný 44)),
h) bol nadobudnutý pred tým, ako sa naň začal vzťahovať dohovor ,
i ) nebol chránený pred 1. júlom 2002 a držiteľ exemplára začal viesť evidenciu v zákonom ustanovenej lehote 
(ďalej len "pôvod").

(2) Pôvod uvedený v ods. 1 písm. a) až h) sa označuje kódom v súlade s nariadením. 45) Pôvod označený v ods. 1 sa označuje kódom „N“.
    
(3) Pôvod  podľa   odseku  1  je   povinný  držiteľ  exemplára preukázať okrem prípadu podľa ods. 17
a) preukazom  o  pôvode  exemplára  živočícha  ak  ide o  živé  exempláre  plazov,  vtákov  a 
     cicavcov okrem exemplárov druhov uvedených v osobitnom predpise, [§ 16 ods. 5 písm.
    g)]  (ďalej len  "preukaz  o pôvode") alebo
b) iným písomným dokladom ak ide o exempláre, na ktoré sa nevzťahuje povinnosť podľa písm. a), ktorý musí obsahovať najmä
1.	evidenčné číslo držiteľa exemplára,
2.	meno, priezvisko a adresu trvalého pobytu fyzickej osoby alebo názov, alebo obchodné  meno, sídlo a miesto podnikania právnickej osoby, od ktorej bol exemplár nadobudnutý, evidenčné číslo tejto osoby ,
3.	vedecké meno druhu exemplára,
4.	počet nadobudnutých exemplárov,
5.	údaje preukazujúce pôvod exemplára podľa ods. 1,
6.	dátum nadobudnutia exemplára,
7.	spôsob nadobudnutia exemplára.

(4) Písomný doklad podľa odseku 3 písm. b) môže byť predložený, len ak sa na  exemplár nevzťahuje povinnosť mať doklad podľa odseku 3  písm.  a).

(5) Držiteľ živých exemplárov plazov, vtákov a cicavcov okrem exemplárov druhov uvedených v osobitnom predpise [§ 16 ods. 5 písm. g)] požiada písomne príslušný obvodný úrad životného prostredia o vydanie  preukazu o pôvode bez zbytočného odkladu
a) po uskutočnenom dovoze exemplára živočícha z tretej krajiny,
b) po prinesení exemplára živočícha z iného členského štátu Európskej únie, 
c) po odchove exemplárov živočíchov, u ktorých nie je povinnosť nezameniteľného označenia alebo
d) po nezameniteľnom označení ním odchovaných exemplárov živočíchov, u ktorých je povinnosť nezameniteľného označenia podľa § 14.

(6) Pôvod exemplára v preukaze o pôvode určuje obvodný úrad životného prostredia na základe  písomných  podkladov  predložených  držiteľom  exemplára. Obvodný úrad životného prostredia určí pôvod exemplára
a)	po predložení
1. výnimky ministerstva na odchyt alebo zber daného exemplára z voľnej prírody a označí ho kódom „W“.
2. dokladu  o tom,  že  exemplár  sa stal  vlastníctvom štátu, a označí ho kódom "I",  ktorý sa používa spolu  s iným kódom, napríklad "I/W" ;  pri posudzovaní  pôvodu potomstva  je určujúci  kód uvedený za lomkou,
b) zhodný s pôvodom uvedeným v povolení na dovoz vydanom ministerstvom na exempláre druhov uvedených v prílohách A alebo B nariadenia,9)
c) zhodný s  pôvodom uvedeným v povolení  na vývoz alebo v potvrdení na opätovný vývoz
    vydanom  výkonným  orgánom  štátu  vývozu   alebo  opätovného  vývozu  na   exempláre 
    druhov uvedených v prílohe C nariadenia,
d)a  označí  ho  kódom "F", ak  aspoň  jeden  z rodičov má  v preukaze o pôvode vydanom v 
    súlade s písmenami a) až c) uvedený pôvod "W", ”R” alebo "N", určený podľa doterajších 
     predpisov,
e) a  označí ho  kódom "C", ak ani  jeden z rodičov  nemá v  preukaze  o pôvode  vydanom v 
    súlade s písmenami a) až c) uvedený  kód  pôvodu  "W", "R", ”O” ani  "N" a exemplár po
    konzultácii s vedeckým orgánom  spĺňa kritériá uvedené v nariadení,11)
f)  v súlade so stanoviskom ministerstva,  ak držiteľ exemplára predloží iný písomný doklad, 
     ako je uvedený v  písmenách a) až e), alebo ak  jeden z rodičov má v  preukaze o pôvode, 
     vydanom  pred 1. júlom 2002 uvedené, že má pôvod neznámy.

(7) Ak aspoň jeden z rodičov má určený pôvod, označený kódom ”O”, ktorý sa používa spolu s iným kódom,  pri posudzovaní  pôvodu potomstva  je určujúci  kód uvedený za lomkou.

 (8) Obvodný úrad životného prostredia vydá preukaz o pôvode po overení údajov v písomných dokladoch predložených držiteľom exemplára do 30 dní od doručenia kompletných podkladov podľa odseku  6 písm. a) až e) a  v prípade podľa odseku 6 písm. f)  do  60  dní  od  doručenia žiadosti vydanie preukazu. Ak preukaz o pôvode nie je možné vydať v ustanovenej lehote, obvodný úrad životného prostredia o tom a o dôvodoch upovedomí písomne držiteľa exemplára živočícha. Ak podklady na vydanie preukazu zaslané obvodnému úradu životného prostredia nie sú kompletné, obvodný úrad životného prostredia bez zbytočného odkladu písomne požiada držiteľa exemplára živočícha o doplnenie chýbajúcich dokladov. Ak  preukaz o pôvode nemožno vydať, obvodný úrad životného prostredia o dôvodoch bez zbytočného odkladu  písomne upovedomí držiteľa exemplára. 

(9) Preukaz o pôvode je neplatný, ak
a)	nie je potvrdený odtlačkom pečiatky obvodného úradu životného prostredia a podpisom zodpovedného zamestnanca alebo
b)	sa preukáže, že pôvod exemplára bol určený v rozpore s odsekom 6 alebo  bol vydaný na základe nepravdivých údajov, alebo nie sú v ňom uvedené úplné a pravdivé údaje. Preukaz o pôvode prehlási písomne za neplatný odo dňa jeho vydania krajský úrad životného prostredia. 

(10) Držiteľ  neplatného  preukazu o pôvode je povinný bez zbytočného odkladu odovzdať jeho  originál na písomnú výzvu orgánu štátnej správy.

(11) Na  akýkoľvek iný doklad,  ktorý  bol vydaný  na základe neplatného preukazu o pôvode, sa neprihliada.

 (12)  Obvodný úrad životného prostredia môže  vydať nový preukaz o  pôvode na exemplár, ktorého preukaz o pôvode je neplatný podľa odseku 9, ak vyšli najavo nové skutočnosti  alebo dôkazy  nevyhnutné na  preukázanie pôvodu podľa odseku 6.

 (13) Pri každej zmene držiteľa exemplára je  pôvodný držiteľ exemplára povinný odovzdať novému držiteľovi exemplára spolu s exemplárom aj preukaz o pôvode. Nový držiteľ exemplára je povinný  nadobudnúť exemplár len spolu s preukazom o pôvode a zapísať do neho svoje evidenčné číslo, dátum nadobudnutia a poradové číslo exemplára v druhovej karte. Preukaz o pôvode sprevádza exemplár pri každom jeho  premiestnení. Pri strate alebo krádeži exemplára  je jeho  posledný  držiteľ exemplára povinný bez zbytočného odkladu doručiť originál preukazu o pôvode príslušnému obvodnému úradu životného prostredia.
 
(14) V prípade ak exemplár živočícha uhynie a držiteľ exemplára si ho nechce ponechať ako dermoplastický preparát, je povinný odovzdať preukaz o pôvode príslušnému obvodnému úradu životného prostredia. Ak si ho chce držiteľ exemplára ponechať vypreparovaného ako dermoplastický preparát v celku, je povinný vyznačiť dátum úhynu v preukaze o pôvode, ktorý bude ďalej slúžiť na preukázanie jeho pôvodu. 

(15)  Ak exemplár podľa ods. 5 opustí územie Slovenskej republiky, posledný držiteľ exemplára je povinný do 30 dní odovzdať originál preukazu o pôvode na miestne príslušný obvodný úrad životného prostredia.

(16) Preukaz o pôvode je verejná listina platná len na území Slovenskej republiky.

(17) Držiteľ exemplára, ktorý nemá trvalý pobyt alebo sídlo v Slovenskej republike nepreukazuje pôvod podľa odseku 1  preukazom o pôvode podľa ods. 3 písm. a), ak preukáže pôvod exemplára písomným dokladom, ktorý obsahuje údaje uvedené v ods. 3 písm. b) bod 3 až 5.

(18) Ustanovenie ods. 17 sa nevzťahuje na držiteľa, ktorý sa zdržuje na území Slovenskej republiky dlhšie ako 6 mesiacov.

§ 14
Nezameniteľné označenie exemplárov

    (1) Držiteľ živých exemplárov vybraných druhov živočíchov je   povinný  zabezpečiť ich nezameniteľné označenie.46) Držiteľ exemplára je povinný zabezpečiť označenie exemplárov druhov uvedených v prílohe A nariadenia9) pod dohľadom zamestnanca obvodného úradu životného prostredia. Držiteľ exemplárov iných druhov  je povinný zabezpečiť ich označenie pod  dohľadom zamestnanca obvodného  úradu životného prostredia alebo  ním poverenej  organizácie ochrany prírody a krajiny, ak  obvodný úrad životného prostredia neurčí inak. Prítomný zamestnanec obvodného úradu životného prostredia alebo ním poverená organizácia vyhotoví z označenia záznam. Náklady na nezameniteľné označenie exemplárov znáša držiteľ exemplára.

      (2) Držiteľ vybraných druhov živých exemplárov je povinný zabezpečiť odobratie krvnej vzorky pre účely vykonania analýzy krvi na preukázanie identity exemplára, rodičovstva a dosiahnutej generácie pod dohľadom zamestnanca obvodného úradu životného prostredia, ktorý o tom vyhotoví záznam. 

      (3) Pri strate alebo znehodnotení nezameniteľného označenia držiteľ exemplára bez zbytočného odkladu písomne informuje obvodný úrad životného prostredia. Opätovné označenie exemplára sa vykonáva spôsobom uvedeným v odseku 1. O novom  nezameniteľnom  označení  exemplára  vedie  obvodný  úrad životného prostredia osobitnú  evidenciu, zapíše túto zmenu do preukazu o pôvode a bez zbytočného  odkladu  informuje  orgán štátnej  správy  podľa  § 15 písm. d)  a  vedecký  orgán.

    (4) Nezameniteľné označenie exemplára sa nesmie znovu použiť na označenie exemplára s výnimkou prípadu, ak sa uhynutý  alebo  usmrtený  exemplár ponecháva ako dermoplastický preparát v celku. 
 
     (5) V prípade, že označenie podľa nariadenia nie je vhodné z dôvodov špecifických fyzických a etologických vlastností živočícha, obvodný úrad životného prostredia určí iné označenie na základe stanoviska vedeckého orgánu a túto skutočnosť zaznamená do druhovej karty a preukazu o pôvode alebo do knihy chovu. Ak môže byť exemplár bezpečne nezameniteľne označený neskôr, uvedie v týchto dokladoch dátum, dokedy musí byť nezameniteľne označený, alebo inú vhodnú podmienku.

(6) Povinnosť nezameniteľného označovania sa nevzťahuje na držiteľa, ktorý nemá trvalý pobyt alebo sídlo v Slovenskej republike pokiaľ sa na území Slovenskej republiky nezdržuje dlhšie ako 6 mesiacov a pokiaľ sa na túto povinnosť nevzťahuje nariadenie.

Orgány štátnej správy a Vedecký orgán Slovenskej republiky

§ 15
Orgány štátnej správy a ich pôsobnosť

    (1) Orgány štátnej  správy na úseku  ochrany ohrozených druhov voľne  žijúcich živočíchov  a voľne  rastúcich rastlín  reguláciou obchodu s nimi (ďalej len "ochrana exemplárov") sú
a)	ministerstvo,
b)	krajský úrad životného prostredia,
c)	obvodný úrad životného prostredia,
d)	Slovenská   inšpekcia   životného    prostredia   (ďalej   len "inšpekcia").

§ 16
Ministerstvo

    (1) Ministerstvo je   ústredný  orgán   štátnej  správy   vo  veciach   ochrany exemplárov.

    (2) Ministerstvo 
a)	riadi výkon štátnej správy a  vykonáva štátny dozor vo veciach ochrany exemplárov  reguláciou  obchodu  s  nimi  (ďalej  len "štátny dozor") a určuje hlavné smery tejto činnosti,
b)	vykonáva funkciu  Výkonného orgánu Slovenskej  republiky podľa dohovoru a nariadenia,  zabezpečuje  spoluprácu  so  Sekretariátom dohovoru a s výkonnými  orgánmi iných štátov,  vypracúva výročnú správu o plnení záväzkov  vyplývajúcich z dohovoru  a nariadenia a  každý druhý rok správu  o  legislatívnych, regulačných a administratívnych opatreniach na uplatňovanie dohovoru a nariadenia,
c)	rozhoduje o vydaní povolenia na dovoz, povolenia na  vývoz a potvrdenia na opätovný vývoz exemplárov, súhlasu  na  premiestnenie  živých  exemplárov  a  vedie o tom evidenciu, 
d)	vedie záznamy o úmrtnosti živých živočíchov pri dovoze  do európskeho  spoločenstva, 
e)	oznámi výkonnému orgánu členského štátu, kde sa má exemplár umiestniť v prípade vydania súhlasu na premiestnenie, 
f)	rozhoduje o povolení výnimky zo zákazov komerčných  činností a vedie o tom evidenciu,
g)	môže zakázať držbu exemplárov, 
h)	prijíma a eviduje oznámenia o dovoze exemplárov,
i)	v súčinnosti s obvodným  úradom životného prostredia, inšpekciou a colnými úradmi vedie evidenciu fyzických osôb,  podnikateľov a právnických  osôb, ktorým bola uložená sankcia za protiprávne  konanie podľa tohto zákona, nariadenia alebo osobitného predpisu 32) pre potreby orgánov štátnej správy,
j)	ustanovuje najmenej  jeden vedecký orgán (§22), alebo taký počet vedeckých orgánov, ktorý je nevyhnutný na plnenie úloh vyplývajúcich z Dohovoru, nariadení a tohto zákona,
k)	určuje záchytné strediská, 47)
l)	môže  nariadiť  vykonanie  analýzy  krvi  alebo  iného tkaniva (test  DNA)  na  preukázanie  identity  exemplára,  rodičovstva a dosiahnutej generácie,
m)	je správcom  exemplárov, ktoré sa stali  vlastníctvom štátu na základe rozhodnutia orgánu štátnej správy alebo súdu a môže takéto exempláre uvedené v prílohách B až D nariadenia 9) predať, 
n)	vyhodnocuje údaje  o nedovolenom obchode s  exemplármi a prijíma potrebné opatrenia,
o)	posudzuje  platnosť povolenia  na dovoz,  vývoz alebo potvrdenia na opätovný vývoz  vydaného  výkonným  orgánom  štátu  dovozu, vývozu alebo opätovného vývozu,
p)	zúčastňuje  sa na  medzinárodnej spolupráci,  na uskutočňovaní medzinárodných  programov,  projektov  a  dohovorov vo veciach ochrany exemplárov,
q)	menuje zástupcov do poradných skupín a pomocných výborov Komisie Európskych spoločenstiev,
r)	oznámi mená a adresy ustanovených výkonných a vedeckých orgánov ako aj všetky zmeny v poskytnutých údajoch Komisii Európskych spoločenstiev, 
s)	monitoruje v spolupráci s inšpekciou, obvodným úradom životného prostredia, políciou a colnými orgánmi dodržiavanie ustanovení dohovoru a nariadenia, informuje Sekretariát dohovoru a Komisiu Európskych spoločenstiev o krokoch prijatých príslušnými orgánmi v súvislosti so závažnými porušeniami nariadenia a o výsledkoch šetrenia na základe upozornenia Komisie Európskych spoločenstiev,
t)	informuje Komisiu Európskych spoločenstiev o zamietnutí žiadostí o vydanie povolenia alebo potvrdenia a uznáva zamietnutie žiadostí orgánmi  iných členských štátov,
u)	je orgánom príslušným na komunikáciu s Komisiou Európskych spoločenstiev a Sekretariátom dohovoru, 
v)	prijíma potrebné kroky na informovanie verejnosti o ustanoveniach dohovoru, nariadenia a tohto zákona, 
w)	zabezpečuje prostredníctvom Poradného zboru pre dohovor najmä
1.	spoluprácu  pri  identifikácii exemplárov  uvedených v prílohách A až D nariadenia9) pre potreby  orgánov štátnej  správy na úseku ochrany  exemplárov, najmä pri  colných kontrolách na hraniciach,
2.	vypracúvanie    odborných   podkladov,    analýz,   prognóz a informácií o exemplároch pre ministerstvo a vedecký orgán (§ 22),
3.	prípravu   materiálov  na   konferenciu  členských   štátov dohovoru,  prípadne  na  iné  zasadnutia  členských  štátov dohovoru,
4.	posudzovanie  vhodnosti zaradenia  pôvodných druhov rastlín a živočíchov do príloh k dohovoru,
5.	posudzovanie stavu  a vývoja   jednotlivých   druhov a navrhovanie  opatrení  na výskum, monitoring, ochranu, zachovanie alebo zlepšenie stavu biodiverzity a jej rozumné využívanie,
x)	vydáva stanovisko pri určovaní pôvodu podľa § 13 ods. 5 písm. f),
y)	plní  ďalšie úlohy  vo veciach  ochrany exemplárov  ustanovené v tomto zákone, v nariadení a v dohovore.

(3) Evidencia podľa odseku 2 písm. c), f), h) a i) obsahuje najmä
a)	meno a  priezvisko fyzickej osoby  alebo názov, obchodné  meno podnikateľa a  právnickej osoby a  ich evidenčné číslo  určené vedeckým orgánom,
b)	dátum narodenia alebo identifikačné číslo organizácie,
c)	adresu   trvalého  bydliska   fyzickej  osoby   [názov  ulice, orientačné  (súpisné)  číslo  domu,  názov  obce (časti obce), poštové smerovacie číslo, názov okresu, názov štátu],
d)	adresu sídla alebo miesta  podnikania podnikateľa a právnickej osoby [názov ulice,  orientačné (súpisné)  číslo domu,  názov obce  (časti obce),  poštové smerovacie  číslo, názov  okresu, názov štátu], 
e)	číslo telefónu a faxu osôb uvedených v písmene a),
f)	adresu  miesta  povoleného  chovu  alebo pestovania živých  exemplárov druhov uvedených v prílohe  A nariadenia9) z  voľnej prírody [názov  ulice,  orientačné  (súpisné)  číslo  domu, názov obce (časti  obce), poštové  smerovacie číslo,  názov okresu, názov štátu],
g)	údaje o druhu, množstve a pôvode exemplárov,
h)	účel dovozu, vývozu a opätovného vývozu exemplárov,
i)	číslo povolenia alebo potvrdenia alebo iného rozhodnutia,
j)	deň  právoplatnosti rozhodnutia  o uložení  sankcie, označenie orgánu  štátnej správy  vo veciach  ochrany exemplárov,  ktorý uložil sankciu, druh sankcie,  za aké protiprávne konanie bola sankcia uložená.

(4) Údaje
a)	podľa odseku 3 písm. e) a  f) sa nevyžadujú na účely evidencie podľa odseku 2 písm. i) a j),
b)	podľa odseku 3 písm. j) sa nevyžadujú na účely evidencie podľa odseku 2 písm. c), f) a h).

(5) Všeobecne záväzný právny predpis, ktorý vydá ministerstvo, ustanoví
a)	podrobnosti
1.	o náležitostiach a podávaní žiadostí o vydanie povolenia na dovoz,  povolenia na vývoz a  potvrdenia na  opätovný vývoz,
2.	o vzore  úradného  tlačiva prílohy povolenia na dovoz, vývoz,  alebo potvrdenia na opätovný vývoz,
b)	podrobnosti o náležitostiach podávaní žiadostí na povolenie výnimky zo zákazu na komerčné činnosti alebo udelenie súhlasu na premiestnenie,
c)	podrobnosti  o  zapisovaní  vedcov  a  vedeckých inštitúcií do zoznamu (§ 3),
d)	zoznam colných úradov na uskutočnenie kontrol a formalít pri dovoze exemplárov do a ich vývoze alebo opätovnom vývoze zo spoločenstva,  
e)	zoznam vybraných druhov, ktorých  držba sa  zakazuje, 
f)	podrobnosti  o  vedení evidencie exemplárov, o ich nezameniteľnom označení, ako aj o preukaze o pôvode,
g)	zoznam druhov, pre ktoré sa nemusí viesť evidencia podľa § 12 ods. 1,3 a 7
h)	podrobnosti o náležitostiach potvrdenia veterinárneho orgánu o vhodnosti chovného zariadenia podľa  § 20 ods. 3 písm. a).

§ 17
Krajský úrad životného prostredia

     Krajský úrad životného prostredia
a)	vykonáva štátnu správu vo veciach ochrany exemplárov v územnom obvode kraja,
b)	vykonáva v  druhom stupni štátnu správu  vo veciach, v ktorých v prvom stupni konajú obvodné úrady životného prostredia podľa tohto zákona,
c)	je orgán štátneho dozoru  vo veciach ochrany exemplárov podľa § 21 okrem  veterinárneho dozoru,  ktorý vykonávajú  orgány štátnej správy na  úseku veterinárnej starostlivosti  podľa osobitného predpisu,48)
d)	nariaďuje potrebné nápravné opatrenia na odstránenie zistených nedostatkov,
e)	môže  nariadiť  vykonanie  analýzy krvi alebo iného tkaniva (test  DNA) na  preukázanie  identity  exemplára, rodičovstva a dosiahnutej generácie,
f)	prehlasuje za neplatné preukazy o pôvode podľa § 13 ods. 9 písm. b),
g)	plní  ďalšie úlohy  vo veciach  ochrany exemplárov  ustanovené v tomto zákone.

§ 18
Obvodný úrad životného prostredia

    Obvodný úrad životného prostredia
a)	vykonáva štátnu správu vo veciach ochrany exemplárov v územnom obvode obvodného úradu životného prostredia,
b)	je orgán štátneho dozoru  vo veciach ochrany exemplárov podľa § 21 okrem  veterinárneho dozoru,  ktorý vykonávajú  orgány štátnej správy na  úseku veterinárnej starostlivosti  podľa osobitného predpisu, 48)
c)	nariaďuje potrebné nápravné opatrenia na odstránenie zistených nedostatkov,
d)	môže  nariadiť  vykonanie  analýzy  krvi  alebo  iného tkaniva (test  DNA)  na  preukázanie  identity  exemplára,  rodičovstva a dosiahnutej generácie,
e)	rozhoduje o zaistení exemplára a o zhabaní exemplára,
f)	ukladá  fyzickým  osobám,  podnikateľom  a  právnickým  osobám sankcie podľa tohto zákona,
g)	bez  zbytočného  odkladu   informuje  ministerstvo  o  uložení sankcie za protiprávne konanie podľa tohto zákona zaslaním kópie právoplatného rozhodnutia alebo kópie bloku o pokute,
h)	uchováva kópie evidenčných zoznamov,  preukazov o pôvode, kníh chovu a druhových kariet,
i)	plní úlohu výkonného orgánu na úseku dohľadu nad nezameniteľným označovaním exemplárov a posudzovania vhodnosti metódy označenia exemplárov, 49)
j)	podnikne primerané kroky na zabezpečenie dodržiavania ustanovení nariadenia a začne konanie v prípade predpokladu ich porušovania, 50)
k)	vydáva preukaz o pôvode podľa § 13 ods. 8 a určuje pôvod podľa § 13 ods. 6 písm. a) až e),
l)	je príslušným orgánom podľa nariadenia, 51)
m)	 plní  ďalšie úlohy  vo veciach  ochrany exemplárov  ustanovené v tomto zákone.

§19
Inšpekcia

     Inšpekcia
a)	je  orgán štátneho dozoru vo veciach ochrany exemplárov podľa § 21, prostredníctvom ktorého  ministerstvo vykonáva štátny dozor okrem veterinárneho dozoru, ktorý vykonávajú orgány štátnej  správy  na  úseku  veterinárnej  starostlivosti podľa osobitného predpisu, 48)
b)	ukladá  fyzickým osobám, podnikateľom a právnickým osobám sankcie podľa tohto zákona, (§ 23,24)
c)	môže nariadiť vykonanie analýzy  krvi  alebo  iného tkaniva (test  DNA)  na  preukázanie  identity exemplára,  rodičovstva a dosiahnutej generácie,
d)	rozhoduje o zaistení exemplára a o zhabaní exemplára,
e)	 bez  zbytočného  odkladu   informuje  ministerstvo  o  uložení sankcie za protiprávne konanie podľa tohto zákona zaslaním kópie právoplatného rozhodnutia alebo kópie bloku o pokute,
f)	je príslušným orgánom podľa nariadenia. 51)

§20
Úlohy ďalších orgánov

(1) Úlohy na úseku ochrany  exemplárov plní colný úrad.52) Colný úrad
a)	kontroluje dodržiavanie podmienok pri dovoze, vývoze, opätovnom vývoze a tranzite exemplárov v spolupráci s orgánmi veterinárnej a rastlinno-lekárskej starostlivosti v súlade s nariadením; pri kontrole postupuje tak,  aby živé exempláre prešli  colným konaním  s najkratším možným  zdržaním, aby  sa vylúčilo  nebezpečenstvo ich  úniku, poranenia,  poškodenia zdravia  alebo nevhodného zaobchádzania s nimi,
b)	kontroluje, či  exempláre prechádzajúce cez hranicu Spoločenstva sú sprevádzané platným dokladom na dovoz,  vývoz, opätovný vývoz alebo  tranzit a  či obsah  zásielky, najmä  druh a  množstvo, zodpovedá  údajom   uvedeným  v  povolení, v potvrdení alebo v oznámení o dovoze;   v  prípade   pochybností  si   vyžiada  stanovisko vedeckého orgánu alebo ministerstva,
c)	pri vstupe po vyplnení kolónky 27 vráti prvú kópiu pre držiteľa povolenia na dovoz      dovozcovi a originál povolenia na dovoz, povolenia na vývoz alebo potvrdenia na opätovný vývoz zo štátu vývozu alebo opätovného vývozu  bez zbytočného  odkladu zašle ministerstvu,
d)	pri vstupe  po vyplnení kolónky 14  vráti kópiu pre držiteľa oznámenia o dovoze dovozcovi  a originál oznámenia o dovoze, povolenia na vývoz alebo potvrdenia na opätovný vývoz zo štátu vývozu alebo opätovného vývozu bez zbytočného odkladu zašle ministerstvu,
e)	pri výstupe po vyplnení kolónky 27 vráti originál a prvú  kópiu pre držiteľa  povolenia na vývoz  alebo potvrdenia na opätovný vývoz vývozcovi alebo opätovnému vývozcovi a ich druhú kópiu určenú pre  výkonný  orgán  štátu  vývozu alebo opätovného vývozu zašle  bez  zbytočného odkladu ministerstvu,
f)	bez  zbytočného odkladu  zašle  ministerstvu ostatné doklady, ktoré mu boli predložené v súlade s týmto zákonom, nariadením alebo dohovorom,
g)	bez zbytočného odkladu písomne informuje ministerstvo o tom, že zistil dovoz, vývoz,  opätovný  vývoz  alebo tranzit  exemplárov alebo výrobkov z tuleňov v rozpore  s týmto  zákonom alebo nariadením,  vyhotoví  o tom  zápis, zásielku zaistí a zabezpečí umiestnenie živých zaistených exemplárov vo vhodných priestoroch, 
h)	bez zbytočného odkladu zašle ministerstvu právoplatné rozhodnutie o prepadnutí tovaru alebo veci, alebo o zhabaní tovaru alebo veci, ktorými je exemplár alebo výrobok z tuleňov a zabezpečí umiestnenie živých exemplárov v záchytnom stredisku,47) 
i)	je príslušný na odmietnutie zásielky exemplárov, ak sú dopravené do miesta vstupu do spoločenstva bez príslušných platných povolení alebo potvrdení, 
j)	podnikne primerané kroky na zabezpečenie dodržiavania ustanovení tohto zákona a nariadenia a začne konanie v prípade predpokladu ich porušovania, 50)
k)	zabezpečuje v spolupráci s ministerstvom a vedeckým orgánom informovanie verejnosti na určených colných úradoch o ustanoveniach dohovoru a nariadenia, 
l)   je príslušným orgánom podľa nariadenia. 51)

(2) Úlohy na úseku ochrany  exemplárov plní aj Colný kriminálny útvar Colného riaditeľstva Slovenskej republiky. 53) Colný kriminálny útvar
a)	zabezpečuje úlohy vyplývajúce z tohto zákona a nariadenia, 
b)	je oprávnený vyžadovať preukázanie pôvodu exemplára.

(3) Úlohy na úseku ochrany exemplárov plnia aj veterinárne orgány, 48)a to tak, že
a)	miestne príslušný veterinárny orgán po fyzickej obhliadke potvrdí písomne žiadateľovi o vydanie povolenia na dovoz živých exemplárov druhov uvedených v prílohe B nariadenia9), že predpokladané chovné zariadenie živého exemplára v mieste určenia je vhodne vybavené na jeho riadnu ochranu a starostlivosť; 54)
b)	veterinárny inšpektor hraničnej inšpekčnej stanice kontroluje, či sú živé živočíchy prepravované v súlade s podmienkami uvedenými v povolení na dovoz, vývoz, alebo v potvrdení na opätovný vývoz.55) 

§ 21
Výkon štátneho dozoru

    (1) Štátny dozor je  zisťovanie, ako fyzické osoby, podnikatelia 23) a  právnické osoby  dodržiavajú tento  zákon, všeobecne  záväzné  právne  predpisy   vydané  na  jeho  vykonanie, nariadenie a povinnosti vyplývajúce z povolenia, potvrdenia alebo z iného rozhodnutia vydaného na základe tohto zákona a osobitného predpisu. 56)

    (2) Zamestnanci  orgánov  štátnej správy na úseku ochrany exemplárov podľa § 15   a  nimi  poverené  osoby  majú  právo  na účely výkonu štátneho dozoru
a)	požadovať preukázanie totožnosti kontrolovanej osoby a jej zamestnancov
b)	vstupovať na pozemky, do objektov  a zariadení, kde sa nakladá s exemplármi, vrátane  obydlí používaných na  podnikanie alebo na inú  hospodársku činnosť, ak sa na to nevyžaduje povolenie podľa osobitných predpisov, 57)
c)	vykonávať potrebné zisťovania,
d)	požadovať  splnenie  povinností  podľa  § 10  ods. 20 písm. a) a § 13 ods. 1 a 3,
e)	požadovať potrebné vyjadrenia, informácie, údaje a vysvetlenia, ktoré sa týkajú uplatňovania tohto zákona a nariadenia, 
f)	 požadovať od kontrolovanej osoby a jej  zamestnancov predloženie prvopisov  dokladov a   iných  písomností potrebných na výkon štátneho dozoru a požadovať ich kópie,
g)	nazerať do príslušných dokladov,
h)	odobrať potrebné vzorky,
i)	vyzvať kontrolovanú osobu, aby odovzdala exempláre, ktoré má v držbe, a prvopisy dokladov a iných písomností, ktoré sa týkajú exemplárov,
j)  po  výzve  podľa písmena i)  prevziať  a  odniesť  aj mimo  priestorov  kontrolovanej osoby 
    exempláre a prvopisy dokladov  a iných písomností, 
k) odňať exempláre a prvopisy dokladov, ak ich kontrolovaný subjekt neodovzdal
    dobrovoľne, 
l) používať technické prostriedky na zhotovenie fotodokumentácie, videodokumentácie  a  
   zvukových  záznamov  potrebných na výkon  štátneho   dozoru,   ak   ich   použitie  
   nezakazuje  osobitný  predpis, 58)
m) požadovať súčinnosť kontrolovanej osoby a jej zamestnancov.

(3) Kontrolovaná osoba a jej zamestnanci sú povinní
a) zamestnancom   orgánov   štátnej   správy   na  úseku  ochrany exemplárov a nimi povereným osobám
    1. preukázať svoju totožnosť, 41)
    2. umožniť  vykonanie  štátneho  dozoru,
    3. umožniť vstupovanie na pozemky, do objektov a zariadení, kde sa nakladá s exemplármi, vrátane obydlí používaných na podnikanie alebo na inú hospodársku činnosť, ak sa na to nevyžaduje povolenie podľa osobitných predpisov, 57)
    4. vytvoriť vhodné  materiálne a technické  podmienky na výkon štátneho dozoru,
    5. odovzdať  na  ich   výzvu  exempláre a prvopisy dokladov a iných písomností,
    6. umožniť odňatie exemplára a prvopisov dokladov a iných písomností, ak ich neodovzdal dobrovoľne,
    7. manipulovať so živými exemplármi pri identifikácii a kontrole,
    8. umožniť  používanie technických  prostriedkov na zhotovenie fotodokumentácie,  videodokumentácie  a  zvukových záznamov potrebných  na  výkon  štátneho  dozoru,  ak  ich  použitie nezakazuje osobitný predpis, 57)
b) vykonať  nariadenia  orgánu  štátnej  správy  podľa  odseku  5 písm. a) a b) a podať o nich a o ich výsledku v určenej lehote správu orgánu štátnej správy vykonávajúcemu štátny dozor,
c) zdržať sa konania, ktoré  zakázal alebo obmedzil orgán štátnej správy podľa odseku 5 písm. c).

    (4) Zamestnanci  orgánov  štátnej   správy  na  úseku  ochrany exemplárov a nimi poverené osoby sú povinní
a)	oznámiť  najneskôr  v  deň   začatia  výkonu  štátneho  dozoru kontrolovanej  osobe alebo  jej zamestnancom začatie kontroly a preukázať  sa služobným  preukazom alebo  osobitným písomným poverením,
b)	vydať kontrolovanej  osobe  potvrdenie o prevzatí exemplárov, prvopisov dokladov a  iných písomností a  zabezpečiť ich  riadnu ochranu  pred stratou,  zničením, poškodením alebo  zneužitím,
c)	odovzdať   kontrolovanej osobe prvopisy dokladov a iných písomností podľa odseku 2 písm. h) až j), ak nie sú potrebné  na ďalšie konanie o priestupku, o inom správnom delikte alebo o zhabaní podľa tohto zákona,
d)	odovzdať kontrolovanej osobe exempláre podľa odseku 2 písm. h) až j),  ak nie  sú potrebné na ďalšie konanie o  priestupku alebo o inom správnom delikte  podľa  tohto  zákona,  ak  nebolo  rozhodnuté  o  ich zaistení, prepadnutí alebo zhabaní,
e)	oboznámiť kontrolovanú osobu so zisteniami pri výkone štátneho dozoru,
f)	zachovávať  mlčanlivosť  o  veciach,  ktoré  sa  dozvedeli pri výkone štátneho dozoru.

(5) Orgán štátnej správy na úseku ochrany exemplárov má právo podľa závažnosti zistených skutočností písomne
 a) nariadiť  zachovanie  pôvodného  stavu  až  do objasnenia veci alebo zdokumentovania stavu v čase výkonu štátneho dozoru,
 b) nariadiť vykonanie  opatrení na odstránenie  nedostatkov ihneď alebo v lehote ním určenej
     vrátane
    1. nariadenia  kontrolovanej  osobe  uviesť  veci do pôvodného stavu, ak je to možné a 
        účelné,
    2. zabezpečenia   vykonania  určitých   opatrení  na   náklady kontrolovanej osoby, ak  
        tá nekonala v určenej lehote,
 c)   zakázať  alebo  obmedziť  nakladanie  s  exemplármi, napríklad predať  ich alebo  iným spôsobom  ich previesť  do držby  inej osoby, a  to najneskôr do  skončenia kontroly alebo  skončenia konania podľa § 23 až 26.

    (6) Ak kontrolovaná  osoba nesúhlasí so  zisteniami pri výkone štátneho dozoru alebo s opatreniami podľa  odseku 5, môže sa k nim vyjadriť  v čase  oboznámenia  so  zisteniami pri  výkone štátneho dozoru alebo v lehote určenej orgánom štátnej správy vykonávajúcim štátny dozor. Podané vyjadrenie nemá odkladný účinok.

    (7) Orgán  štátnej  správy  na  úseku  ochrany exemplárov môže uložiť kontrolovanej osobe a  jej zamestnancom za marenie, rušenie alebo  iné sťaženie  výkonu  štátneho  dozoru alebo  za nesplnenie povinnosti  podľa  odseku  3   poriadkovú  pokutu  do  10 000  Sk. Poriadkovú pokutu možno uložiť  aj opakovane. Poriadková pokuta je príjmom štátneho rozpočtu.

    (8) Na plnenie konkrétnej úlohy v rámci výkonu štátneho dozoru môže  orgán štátnej  správy  na  úseku ochrany  exemplárov prizvať zamestnancov iných právnických osôb alebo  iné fyzické osoby s ich súhlasom,  ak  je  to  odôvodnené  osobitnou  povahou takej úlohy, a požadovať ich uvoľnenie  najdlhšie na 12 pracovných dní v kalendárnom roku. Účasť zamestnancov  právnických osôb na výkone štátneho dozoru sa  považuje za iný úkon vo  všeobecnom záujme, za ktorý im  patrí náhrada mzdy, prípadne  platu vo výške priemerného zárobku.59) Iným fyzickým  osobám  za  účasť na  výkone štátneho dozoru  patrí  dohodnutá  odmena.  Poverené  osoby  majú  nárok na cestovné náhrady podľa osobitného predpisu. 60)

    (9) Poverené osoby môžu vykonávať  štátny dozor iba na základe písomného poverenia  na vykonanie kontrolnej  úlohy a pod  vedením zamestnanca orgánu štátnej správy oprávneného vykonaním kontroly.

    (10) Orgány  štátnej správy  na úseku  ochrany exemplárov  pri výkone štátneho dozoru podľa tohto zákona  a nariadenia spolupracujú s ostatnými orgánmi štátnej  správy, právnickými osobami, podnikateľmi  a fyzickými osobami, ktoré sú povinné poskytnúť im súčinnosť, najmä
a)	štátne  orgány  sú   povinné  poskytnúť  bezplatne  požadované podklady a informácie, ktoré zistili pri svojej činnosti,
b)	štátne  kontrolné  orgány  majú  povinnosť  oznamovať  orgánom štátnej správy  na úseku ochrany  exemplárov výsledky kontrol, ktoré sa týkajú  exemplárov, spolupracovať vrátane vykonávania spoločných kontrol,
c)	vydavatelia tlače sú povinní na písomnú žiadosť orgánu štátnej správy na úseku ochrany exemplárov oznámiť identifikačné údaje objednávateľa inzerátu uverejneného pod značkou,
d)	dopravcovia  sú na  písomnú žiadosť  orgánu štátnej  správy na úseku ochrany  exemplárov povinní oznámiť najmä odosielateľov a adresátov a skutočných príjemcov nimi   prepravovaných exemplárov, ako aj údaje o čase prepravy, množstve prepravovaných exemplárov a  prípadne ďalšie údaje, ak sú im známe,
e)	ozbrojené bezpečnostné zbory a  iné ozbrojené zbory sú povinné v rámci svojej pôsobnosti poskytnúť orgánom štátnej správy na úseku  ochrany exemplárov  v nevyhnutnom  rozsahu súčinnosť na zabezpečenie úloh podľa tohto zákona.

    (11) Fyzické osoby, právnické osoby a podnikatelia sú povinné  na výzvu orgánu štátnej
správy na úseku ochrany exemplárov v lehote ním určenej podať vysvetlenie o skutočnostiach  dôležitých  na  výkon  štátneho dozoru alebo na objasnenie protiprávneho konania podľa tohto zákona, ako aj predložiť potrebné doklady súvisiace s podaným vysvetlením. Vysvetlenie môže odoprieť ten, kto by ním spôsobil nebezpečenstvo trestného stíhania sebe alebo blízkej osobe.

    (12) Orgán  štátnej  správy  na  úseku  ochrany  exemplárov je oprávnený  osobu   podľa  odseku  11   predvolať  na  účel   podania vysvetlenia alebo vyzvať na podanie vysvetlenia písomnou formou. Ak sa osoba dostaví  na podanie vysvetlenia, má nárok na  cestovné  náhrady  podľa  osobitného  predpisu.59). Nárok  na náhradu zaniká, ak  ho oprávnená osoba neuplatní do  troch dní odo dňa, keď sa dostavila na podanie vysvetlenia.

    (13) Ak sa osoba na výzvu orgánu  štátnej správy na úseku ochrany exemplárov  nedostaví  bez  náležitého  ospravedlnenia  na podanie vysvetlenia alebo  ho nepodá v určenej lehote, môže  jej tento orgán štátnej správy uložiť poriadkovú  pokutu do 10 000 Sk,  a to aj opakovane. Výnos z poriadkovej pokuty je príjmom štátneho rozpočtu.

    (14) Na výkon štátneho dozoru  podľa tohto zákona sa primerane vzťahuje osobitný predpis. 61)

§ 22
Vedecký orgán Slovenskej republiky

    (1) Na  účely   tohto  zákona  plní   úlohy  vedeckého  orgánu organizácia ochrany prírody a krajiny zriadená ministerstvom.

    (2) Vedecký orgán 
a) sa vyjadruje
1.	k žiadosti o vydanie povolenia na dovoz, povolenia na vývoz a potvrdenia  na opätovný vývoz,
2.	k žiadosti  o  vydanie   súhlasu  na  premiestnenie  živých exemplárov na území Európskych spoločenstiev,
3.	k návrhu na určenie záchytného strediska, 47)
4.	k nakladaniu so  zhabanými exemplármi, najmä  k ich navráteniu do voľnej prírody,
 b) na  základe  žiadosti  ministerstva  sa  vyjadruje  aj  k iným skutočnostiam týkajúcim sa 
     ochrany exemplárov,
 c) poskytuje odbornú pomoc orgánom štátnej správy pri uplatňovaní tohto zákona a 
     nariadenia,
 d) zhromažďuje odborné údaje o exemplároch,
 e) spolupracuje s vedeckými  orgánmi iných štátov, medzinárodnými organizáciami ochrany
     prírody a vedeckými inštitúciami,
 f) v súčinnosti  s ministerstvom   priebežne sleduje  povolený  dovoz a  vývoz  exemplárov a
     navrhuje opatrenia na ochranu druhov,
 g) navrhuje   ministerstvu  primerané   opatrenia  na  obmedzenie  vydávania   povolení  na 
     vývoz exemplárov  druhov uvedených v prílohe B nariadenia9), napríklad navrhnutím 
     vývozných kvót,
 h) v prípade dovozu živých exemplárov,  ktoré majú veľkú úmrtnosť počas prepravy alebo v 
     zajatí  neprežijú podstatnú časť svojho priemerného veku,  navrhuje  primerané opatrenia 
     na obmedzenie vydávania povolení na dovoz,
 i) vedie  evidenciu   držiteľov exemplárov a  evidenciu  exemplárov  pre  potreby  orgánov 
     štátnej  správy  podľa  tohto  zákona,  colné orgány,  daňové orgány,  veterinárne orgány; 
     evidencia  osôb obsahuje   údaje  uvedené  v  § 16  písm. a)  až  f)  a   evidencia  
     exemplárov obsahuje názov druhu a  opis exemplára, spôsob jeho označenia, špecifikáciu 
     jeho množstva alebo  hmotnosti, pôvodu  podľa § 13 a číslo   dokladu,  na  základe ktorého
     bol  určený,  opis pestovného  a  chovného  zariadenia,   v  ktorom  je  exemplár 
     umiestnený. Informácie  z evidencie osôb  poskytuje uvedeným orgánom na základe     
     písomne  odôvodnenej  žiadosti. Informácie  z  evidencie  osôb   nie  je  možné poskytovať 
     verejnosti,
 j) určuje evidenčné číslo osobám uvedeným v písmene i); evidenčné číslo  tvorí poradové 
     číslo  z  evidencie osôb  podľa písmena i)  a  posledné  dvojčíslo  kalendárneho  roka,  
     v ktorom bolo pridelené,
 k) spracúva podklady na vypracovanie správ ministerstva podľa § 16 ods. 2 písm. b),
 l)  spracúva  návrhy  na  konferenciu  členských  štátov  dohovoru a dáva  stanoviská  k  
     návrhom  iných  štátov  na  konferencii členských štátov dohovoru,
 m) určuje pre colné orgány hodnotu exemplárov na účely určenia ich colnej hodnoty,
 n)  je orgánom príslušným na komunikáciu so Sekretariátom dohovoru a s Komisiou
     Európskych  spoločenstiev v rozsahu svojej pôsobnosti,
o) plní ďalšie úlohy vo veciach ochrany exemplárov ustanovené v tomto zákone, nariadení a v 
    dohovore.

Zodpovednosť za porušenie povinností

§ 23
Iné správne delikty

    (1) Pokutu od 10 000 Sk do 500 000 Sk a  prepadnutie exemplára obvodný úrad životného prostredia alebo inšpekcia uloží podnikateľovi  a právnickej osobe, ktorá sa dopustí protiprávneho konania tým, že
a)	poruší  podmienky určené  v povolení alebo potvrdení vydanom podľa tohto zákona a podľa nariadenia, 62)
b)	uvedie nesprávne  údaje v žiadosti  o vydanie povolenia alebo potvrdenia alebo  v  oznámení   o  dovoze  63)(§ 6 ods. 1 a 2 a § 9),
c)	uvedie nesprávne údaje v žiadosti o vydanie preukazu o pôvode (§ 13 ods. 5),
d)   nepredloží   povolenie  na   dovoz  pred   vstupom  na  územie Európskych 
      spoločenstiev,64)
e)   nepredloží   oznámenie  o   dovoze  pred   vstupom  na  územie Európskych spoločenstiev   
      alebo predloží neúplné  alebo nepravdivé údaje v  oznámení o dovoze, 65)
f)   nepredloží  povolenie  na  vývoz  alebo  potvrdenie na opätovný vývoz  pred  výstupom  z 
      územia Európskych spoločenstiev, 7)
g)   použije pri dovoze, vývoze alebo opätovnom vývoze falzifikované alebo neplatné 
      povolenie alebo potvrdenie alebo povolenie alebo potvrdenie, ktoré bolo zmenené bez 
      súhlasu vydávajúceho orgánu,66)
h)   použije  falzifikované alebo neplatné povolenie alebo potvrdenie, alebo povolenie alebo  
      potvrdenie, ktoré  bolo zmenené bez súhlasu  vydávajúceho  orgánu  ako  podklad  na  
      vydanie iného povolenia alebo potvrdenia na akýkoľvek iný úradný účel v súvislosti s
      týmto zákonom, alebo nariadením,63)

i)  použije exempláre druhov uvedených v prílohe A nariadenia9) na iný účel, ako je uvedené v
    povolení na dovoz, 
j)  použije povolenie alebo potvrdenie na iný  exemplár alebo na iný účel, ako je ten, na ktorý 
    bolo vydané,
k) použije  štítok na  iný účel,  ako je  určený,67) 
l)  sfalšuje alebo  zmení povolenie, potvrdenie alebo rozhodnutie  alebo si dá vykonať 
    neoprávnené zmeny v povolení, potvrdení alebo rozhodnutí vydanom podľa tohto zákona
    alebo nariadenia,
m)neoznámi   predchádzajúce  zamietnutie   žiadosti  o  vydanie povolenia alebo potvrdenia27)  [§ 6 ods. 2 písm. f) a § 9 ods. 6],
n)  nevedie evidenciu o exemplároch podľa tohto zákona (§ 10 až §12),
o)  nesplní povinnosti uvedené v § 11 ods. 3, 4, 5, a v § 12  ods. 4, 5, 6 
p)	odovzdá exemplár v rozpore s § 10 ods. 4,
q)	neodovzdá originál neplatného preukazu o pôvode (§ 13 ods. 10),
r)	nesplní povinnosti podľa § 14,
s)	nevráti ministerstvu originál a  všetky kópie neplatného alebo nepoužitého  povolenia  na  dovoz,  povolenia  na  vývoz alebo potvrdenia na opätovný vývoz, 68)
t)	nesplní  povinnosti uvedené v § 4 ods. 2 a 3,
u)	nesplní  povinnosti uvedenú v  § 13 ods. 13 a 15,
v)	nesplní povinnosť podľa § 14, uloženú orgánom štátnej správy [§ 16 ods. 2 písm. l), § 17
      písm. e), § 18 písm. d), § 19 písm. c)] 
w)	nesplní iné povinnosti ustanovené týmto zákonom alebo nariadením, ak sa nepostihujú podľa odseku 2.

(2)	Pokutu  od 50 000 Sk do 1 000 000  Sk a  prepadnutie exemplára obvodný úrad životného prostredia alebo  inšpekcia  uloží  podnikateľovi  a právnickej osobe, ktorá sa dopustí protiprávneho konania tým, že
a)  dovezie na územie Európskych spoločenstiev alebo vyvezie alebo opätovne vyvezie 
     z územia  Európskych spoločenstiev  exemplár bez povolenia alebo potvrdenia alebo bez 
     oznámenia o dovoze, 66)
b) vykoná  tranzit bez  dokladov, ktoré sa na tranzit vyžadujú 69)(§ 2 ods. 1) alebo s 
    falošnými, falzifikovanými alebo s neplatnými dokladmi,
c) kúpi, ponúkne na kúpu, nadobudne na komerčné účely, vystavuje na verejnosti na 
    komerčné účely, využíva na komerčný zisk a predaj, drží na predaj, ponúka na predaj alebo 
    prepravuje na účely predaja exemplár v rozpore s nariadením 22) 
d) drží exemplár v rozpore s § 4 ods. 1,
e) premiestni exemplár v rozpore s nariadením,70)
f) nesplní si povinnosť podľa § 21 ods. 3,
g) nepreukáže pôvod exemplára podľa § 13,
h) držiteľ použije nezameniteľné označenie  exemplára v rozpore so zákonom (§14),
i) drží exemplár, ktorého držba je zakázaná alebo obmedzená podľa tohto zákona a 
    nariadenia,
j) nevydá zaistený exemplár podľa § 25 ods. 5,
k) neumožní odňatie exemplára podľa § 25 ods. 6,
l) neposkytne súčinnosť pri výkone štátneho dozoru (§ 21 ods. 3),
m) koná v  rozpore s nariadením  obvodného úradu životného prostredia alebo  inšpekcie  podľa  § 25 ods. 8,
n) dovezie výrobky z tuleňov bez výnimky udelenej ministerstvom (§ 5).

(3) Ak sa dopustí osoba  iného správneho deliktu podľa odsekov 1 a 2  do dvoch rokov po  tom, čo jej bola  za rovnaký iný správny delikt uložená pokuta, môže jej  byť uložená pokuta do dvojnásobku hornej hranice pokuty. 

(4) Prepadnutie  exemplára  možno  uložiť   vtedy,  ak  je  exemplár vo vlastníctve  toho, kto  sa dopustil  protiprávneho konania a exemplár bol 
 a) na spáchanie iného trestného deliktu použitý alebo určený, alebo
 b) získaný iným správnym deliktom, alebo  bol nadobudnutý za exemplár získaný iným správnym deliktom

    (5) Prepadnutie  exemplára nemožno  uložiť,  ak  hodnota  exemplára je v nápadnom nepomere k povahe tohto iného správneho deliktu.

    (6) Vlastníkom prepadnutého exemplára sa stáva štát.

    (7) Prepadnutie  exemplára  možno  uložiť  samostatne  alebo  spolu s pokutou.

    (8) Ak   nebola  za   iný  správny   delikt  uložená   sankcia prepadnutia exemplára, obvodný úrad  životného prostredia alebo  inšpekcia môže rozhodnúť o zhabaní  exemplára, ak  nie je  vo vlastníctve  toho, kto sa dopustil protiprávneho konania, alebo ak ten, kto sa dopustil protiprávneho konania,  je  neznámy,  a  ak  to  vyžaduje  bezpečnosť osôb alebo majetku, alebo iný verejný záujem.

    (9) O zhabaní  exemplára nemožno rozhodnúť,  ak od spáchania  iného správneho deliktu  uplynuli tri roky.  Ustanovenie odseku 6  platí rovnako.

    (10) Konanie o uložení sankcie možno začať najneskôr do dvoch rokov odo dňa, keď sa  o porušení alebo  nesplnení povinnosti podľa  tohto zákona a nariadenia dozvedel  príslušný  obvodný  úrad životného prostredia alebo  inšpekcia, najneskôr do troch  rokov  odo  dňa,  keď  došlo  k  porušeniu alebo nesplneniu povinnosti.

    (11) Pokuta je splatná do 30 kalendárnych dní odo dňa nadobudnutia právoplatnosti  rozhodnutia, ktorým bola  uložená, ak orgán, ktorý pokutu uložil, neurčí dlhšiu lehotu jej splatnosti.

    (12) Výnosy  z pokút  uložených za  iné správne  delikty podľa tohto zákona sú príjmom štátneho rozpočtu.

    (13) Sankciu vymáha orgán, ktorý ju uložil.

    (14) Osoba, proti ktorej obvodný úrad životného prostredia alebo inšpekcia rozhodnutím  vyslovil výrok  o porušení  tohto zákona a nariadenia, je povinná uhradiť štátu trovy konania spojené s prerokovaním iného správneho deliktu alebo zhabania paušálnou  sumou  vo  výške  1 000  Sk.  Trovy konania sú splatné v lehote splatnosti uloženej pokuty.

    (15) Uhradené trovy konania podľa odseku 14 sú príjmom štátneho rozpočtu.

    (16) Na doručenie sa použijú ustanovenia § 6 ods. 14 a 15.

§ 24
Priestupky

    (1) Pokarhanie, pokutu od 500 Sk  do 150 000 Sk a  prepadnutie exemplára uloží obvodný úrad životného prostredia alebo  inšpekcia  fyzickej  osobe, ktorá sa dopustí protiprávneho konania uvedeného v § 23 ods. 1.

    (2) Pokutu  od 2000 Sk do 300 000 Sk a prepadnutie exemplára uloží obvodný úrad životného prostredia alebo  inšpekcia fyzickej osobe, ktorá sa dopustí protiprávneho konania uvedeného v § 23 ods. 2.

    (3) Ak sa dopustí  osoba priestupku podľa odseku 1  alebo 2 do dvoch  rokov po  tom, čo  jej bola za rovnaký priestupok uložená sankcia, môže jej  byť uložená pokuta do dvojnásobku hornej hranice pokuty.

    (4) Pokuta uložená za priestupok je splatná do 30 kalendárnych dní odo  dňa nadobudnutia právoplatnosti  rozhodnutia, ktorým bola uložená, ak orgán, ktorý pokutu uložil, neurčí dlhšiu lehotu jej splatnosti.

    (5) Na priestupky a ich prejednávanie sa vzťahujú všeobecné predpisy o prejednávaní priestupkov, 71) ak tento zákon neustanovuje inak.

    (6) Výnosy z pokút uložených za priestupky podľa tohto zákona sú príjmom štátneho rozpočtu.

    (7) Sankciu vymáha orgán, ktorý ju uložil.

    (8) Na doručenie sa použijú ustanovenia § 6 ods. 14 a 15.

§ 25
Zaistenie exemplára

    (1) Obvodný úrad životného prostredia alebo inšpekcia môže na  prerokovanie priestupku  alebo iného správneho deliktu alebo pre potreby konania o zhabaní zaistiť exemplár spolu s prenosným zariadením, v ktorom sa nachádza v čase zaistenia.

    (2) Obvodný úrad životného prostredia alebo inšpekcia môže exemplár zaistiť podľa odseku 1 bez ohľadu na práva tretích osôb.

    (3) Obvodný úrad životného prostredia alebo inšpekcia vydá rozhodnutie o zaistení exemplára a doručí ho do vlastných rúk osobe, ktorej bol exemplár zaistený. Ak  to vyžaduje  naliehavá situácia, môže rozhodnutie o zaistení exemplára oznámiť ústne; deň ústneho  oznámenia rozhodnutia  je dňom oznámenia rozhodnutia. Písomné rozhodnutie musí obvodný úrad životného prostredia alebo inšpekcia vydať do piatich dní  odo dňa ústneho  oznámenia rozhodnutia.  Proti  tomuto  rozhodnutiu  možno  podať  odvolanie v lehote 15 kalendárnych  dní odo  dňa jeho  doručenia; odvolanie nemá odkladný účinok.

    (4) V rozhodnutí  o zaistení exemplára sa uvedú dôvody,  v ktorých dôsledku  sa exemplár  zaisťuje, a  poučenie o  právach a povinnostiach osoby,  ktorej  sa  rozhodnutie  dotýka.  Rozhodnutie  obsahuje aj upozornenie o možnosti predaja exemplára v prípade nezaplatenia pokuty.

    (5) Osoba, ktorej bolo doručené   alebo  ústne  oznámené rozhodnutie o  zaistení exemplára podľa  odseku 3, je povinná tento exemplár vydať obvodnému  úradu životného prostredia alebo inšpekcii.

    (6) Ak  nie je obvodnému  úradu životného prostredia alebo inšpekcii zaistený exemplár vydaný, možno ho držiteľovi exemplára odňať.

    (7) Obvodný  úrad životného prostredia alebo inšpekcia o vydaní  alebo odňatí zaisteného   exemplára vyhotoví  úradný záznam,  v ktorom  uvedie najmä opis  exemplára. Osobe,  ktorá exemplár vydala alebo ktorej bol exemplár odňatý, vystaví obvodný úrad životného prostredia alebo inšpekcia potvrdenie o vydaní exemplára alebo o odňatí exemplára.

    (8) Exemplár, ktorý možno podľa odseku 1 zaistiť, môže obvodný úrad životného prostredia alebo inšpekcia  osobe  ponechať  a  súčasne  nariadiť,  aby  exemplár,  nepredávala alebo  s ním iným spôsobom nenakladala. Odsek 7 platí primerane.

    (9) Ak zaistený exemplár už nie je potrebný na ďalšie konanie podľa tohto zákona alebo ak sa neuplatní postup podľa § 26, obvodný  úrad životného prostredia alebo inšpekcia, ktoré exemplár zaistili, exemplár osobe, ktorá ho vydala alebo ktorej bol odňatý, bez zbytočného  odkladu vrátia. Vrátenie exemplára  potvrdí osoba svojím podpisom.

    (10) Obvodný  úrad životného prostredia alebo   inšpekcia  exemplár  nevráti,  ak  má pochybnosti o tom, či exemplár patrí osobe, ktorej bol zaistený, alebo ak právo na zaistený exemplár uplatní iná osoba ako tá, ktorej bol exemplár zaistený,  a odporučí  týmto osobám,  aby uplatnili  svoj nárok na vrátenie exemplára na príslušnom súde.

        (11) Obvodný úrad životného prostredia alebo inšpekcia, ktoré zaistia živý exemplár, sú  povinné zabezpečiť vhodné podmienky na jeho umiestnenie a starostlivosť. Ak obvodný  úrad životného prostredia alebo inšpekcia nemôžu samy zabezpečiť také podmienky, zabezpečia  ich  najmä prostredníctvom právnickej  osoby alebo fyzickej  osoby oprávnenej na podnikanie podľa osobitného predpisu. 72)

§ 26
Zhabanie exemplára

    (1) Obvodný úrad životného prostredia alebo inšpekcia môže zhabať exemplár, ak
 a) držiteľ exemplára nevedie o exemplári evidenciu podľa § 10 ods. 1,
 b) držiteľ exemplára nepreukáže jeho pôvod v súlade s § 13 alebo
 c) sa s ním nakladá v rozpore s nariadením podľa § 25 ods. 8.

    (2) Vlastníkom    zhabaného    exemplára    sa    stáva   dňom právoplatnosti rozhodnutia o zhabaní štát.

    (3) Obvodný  úrad životného prostredia alebo  inšpekcia, ktoré  rozhodli o  zhabaní exemplára,  to oznámia bez zbytočného  odkladu ministerstvu a zabezpečia jeho umiestnenie v záchytnom stredisku. 47)

    (4) Osoba,  ktorej  bol  živý  exemplár  zhabaný,  je  povinná uhradiť náklady spojené

 a) s odobratím, zaistením a so zhabaním exemplára a s jeho následnou starostlivosťou do 
     právoplatnosti rozhodnutia o zhabaní a
 b) s návratom zhabaného živého exemplára do štátu vývozu alebo
 c) s premiestnením zhabaného živého exemplára do záchytného strediska v Slovenskej 
     republike 47) alebo mimo jej územia.

    (5) Povinnosť uhradiť náklady podľa odseku  4 sa ukladá rozhodnutím; uhradené náklady sú príjmom štátneho rozpočtu.

§ 27
Správa majetku štátu

    (1) Ministerstvo  vykonáva správu živých exemplárov, ktoré  sa stali majetkom štátu na základe
a)	rozhodnutia,  ktorým  bolo  vyslovené  prepadnutie exemplára,  alebo ktorým bol exemplár zhabaný v  konaní podľa tohto zákona alebo podľa osobitného predpisu, 73)
b)	rozhodnutia  súdu,  ktorým  bolo  vyslovené  prepadnutie exemplára, alebo ktorým bol exemplár zhabaný v trestnom konaní.

(2)	Ministerstvo môže poveriť správou majetku štátu uvedeného v odseku 1 ním zriadenú organizáciu ochrany prírody a krajiny.74)
(3) Exempláre vo vlastníctve štátu možno
a)	navrátiť do voľnej prírody, ak je to možné alebo účelné,
b)	po  konzultácii  s  výkonným  orgánom  štátu  vývozu vrátiť do štátu, z ktorého boli dovezené na územie Slovenskej republiky v rozpore s týmto zákonom  alebo nariadením, 
c)	po  konzultácii  s  výkonným  orgánom iného členského štátu  Spoločenstva vrátiť do tohto štátu, ak boli z neho  premiestnené v rozpore s týmto zákonom alebo nariadením,
d)	umiestniť v záchytnom stredisku, 47)
e)	použiť na  plnenie úloh vyplývajúcich  zo schváleného programu záchrany druhu,
f)	použiť  na  výskum  zameraný  na  ochranu  a zachovanie daného druhu,
g)	použiť  na zbierkotvornú  a výchovnú  činnosť múzeí, vedeckých inštitúcií a vysokých škôl,
h)	použiť na vzdelávacie účely orgánov štátnej správy (§ 15),
i)	previesť na  inú fyzickú osobu alebo  právnickú osobu v súlade s odsekom 4,
j)	zlikvidovať, ak neživé exempláre nemožno použiť inak,
k)	použiť iným spôsobom podľa rozhodnutia ministerstva.

  (4)  Správu neživých exemplárov vykonávajú orgány podľa osobitných predpisov73) v súlade s ods. 3 písm. g) až k).

 (5) Zakazuje sa akýkoľvek prevod exemplárov podľa odseku 1, ako aj akákoľvek zmena držiteľa exemplára
a)	na fyzickú osobu alebo  právnickú osobu, ktorej boli exempláre zhabané 75) alebo ktorá sa dopustila  protiprávneho konania podľa tohto  zákona alebo  osobitného predpisu 33)  alebo ktorá  sa dopustila trestného činu, 18)
b)	na neštátny  subjekt, ak ide o  exempláre druhov uvedených v  prílohe  A nariadenia9), ktoré  nie sú  narodené a  odchované  v  zajatí alebo umelo vypestované. 

    (6) Ustanovenie  odseku 4  písm. b) sa  nevzťahuje na  fyzickú osobu  alebo  právnickú  osobu,  ktorá je  zapojená do medzinárodného záchranného  programu, ktorého  úlohou  je  ochrana  predmetného druhu alebo ktorá plní funkciu záchytného strediska. 47)

    (7) Ak tento zákon neustanovuje inak, pri nakladaní s majetkom štátu podľa odseku 1 a podľa odseku 3 písm. i) až k) sa postupuje podľa osobitného predpisu. 76)

§ 28
Spoločenská hodnota exemplárov

    (1) Spoločenská   hodnota  exemplárov   vyjadruje  najmä   ich biologickú,  ekologickú  a  kultúrnu   hodnotu, ktorá sa určuje s prihliadnutím na ich vzácnosť, ohrozenosť a plnenie mimoprodukčných funkcií.

    (2) Spoločenské  ohodnocovanie exemplárov  sa uplatňuje  najmä pri

a)	posudzovaní  závažnosti  konania  spočívajúceho  v nepovolenom nakladaní s nimi a pri vyčíslení takto vzniknutej ujmy,77)
b)	vypracúvaní znaleckých posudkov.78)

    (3) Spoločenskú   hodnotu  exemplárov   určuje  vedecký  orgán podľa  kritérií  uvedených   v  odseku  1. Spoločenskú   hodnotu  exemplárov,   ktoré  sú   pôvodnými  druhmi chránených živočíchov a rastlín, ustanovuje osobitný predpis. 10)

Spoločné, prechodné a záverečné ustanovenia

§ 29
Spoločné ustanovenia

    (1) Všeobecný predpis o správnom konaní s výnimkou ustanovení o miestnej príslušnosti sa nevzťahuje  na konanie podľa § 6 ods. 16, § 13  ods. 6, 8 a 9 písm. b), § 14 ods. 1, § 21  ods. 2, 5 a 6, § 25 ods. 8, § 27 ods. 3 písm. k) a § 29 ods. 4.

    (2) Orgán  štátnej správy  podľa  § 15 písm. a)  až d) konanie podľa tohto zákona zastaví, ak
a)	nebol zaplatený správny poplatok  a sú splnené podmienky podľa osobitného predpisu,79)
b)	uplynula lehota na prejednanie iného správneho deliktu.

    (3) Proti  rozhodnutiu  o  zastavení  konania  podľa  odseku 3 písm. d),  e), h)  a i)  nie je  prípustné odvolanie;  v prípadoch podľa písmen d) a e) sa rozhodnutie iba vyznačí v spise.

    (4) Konanie  o  uložení  opatrenia  na  nápravu  alebo sankcie vykoná  orgán,  ktorý  ako  prvý  začal  konanie. Ak súčasne začnú konanie dva  alebo viaceré orgány štátnej  správy na úseku ochrany exemplárov podľa § 15 písm. a) až d) a  nedôjde medzi nimi k dohode,   na   ďalšie   konanie   je   príslušná  inšpekcia,  ak ministerstvo nerozhodlo inak.

    (5) Každý kto nájde  exemplár, je povinný vydať ho vlastníkovi. Ak vlastník nie je známy, nálezca je povinný odovzdať ho obvodnému úradu životného prostredia alebo ním poverenej organizácii ochrany prírody a krajiny, ak obvodný úrad životného prostredia neurčí inak. Ak sa oň vlastník neprihlási do troch mesiacov od jeho odovzdania, prepadá exemplár do vlastníctva  štátu, ktorého  správcom je  ministerstvo. Na  správu takýchto exemplárov sa vzťahuje § 27.

(6) Lehota uvedená v odseku 5 sa nevzťahuje na zdravotne poškodené nájdené exempláre preukázateľne pochádzajúce z voľnej prírody, ktoré možno vrátiť do voľnej prírody hneď ako 
sú schopné samostatného života v nej.

(7) Náklady na vykonanie analýzy krvi alebo iného tkaniva (test DNA), ktoré nariadil orgán štátnej správy vo veciach ochrany exemplárov, znáša tento orgán.

§ 30
Prechodné ustanovenia

(1) Konanie o porušení doterajších predpisov začaté pred účinnosťou tohto zákona sa dokončí podľa doterajšieho predpisu. Pri zistení porušenia doterajšieho predpisu, ktoré nastalo pred účinnosťou tohto zákona, ale bolo zistené za účinnosti tohto zákona sa postupuje podľa doterajšieho predpisu.

(2) Preukaz o pôvode chráneného živočícha vydaný v súlade s predpismi účinnými od 1. novembra 1999 do 1. júla 2002 sa považuje za preukaz o pôvode vydaný podľa tohto zákona, s výnimkou preukazu o pôvode chráneného živočícha, u ktorého  nebol určený pôvod, alebo bol určený neznámy pôvod U.

(3) Preukaz o pôvode exemplára živočícha vydaný v súlade s doterajšími predpismi sa považuje za preukaz o pôvode vydaný podľa tohto zákona.

(4) Evidencia vedená podľa doterajšieho predpisu sa považuje za evidenciu podľa tohto zákona. 

(5) Evidencia podľa tohto zákona sa nevedie na exempláre, ktorých zoznam zaslal držiteľ exemplára na príslušný obvodný úrad životného prostredia v lehote stanovenej doterajšími predpismi.

(6) V prípade zaradenia nových druhov do prílohy A až D nariadenia9) je držiteľ exemplára povinný viesť ich evidenciu a požiadať o vydanie  preukazu o pôvode alebo zabezpečiť iný doklad v súlade s týmto zákonom najneskôr do troch mesiacov odo dňa účinnosti príslušného právneho predpisu Európskych spoločenstiev.

(7) Ustanovenie § 4 ods. 1 sa nevzťahuje  na toho, kto ku dňu zákazu  držby exemplárov je držiteľom exemplára na ktorý sa vzťahuje zákaz držby.

(8) Ak bola žiadateľovi uložená pokuta alebo iná sankcia za porušenie povinností podľa doterajších predpisov ministerstvo žiadosť o vydanie povolenia na dovoz, vývoz, potvrdenia na opätovný vývoz, povolenia výnimky zo zákazu komerčných činností alebo súhlasu na premiestnenie zamietne a žiadateľa nezapíše do zoznamu vedcov a vedeckých inštitúcií a to do dvoch rokov od právoplatnosti rozhodnutia o uložení sankcie.
 
(9) Rozhodnutia   vydané  podľa   tohto  zákona   nenahrádzajú povolenia,   rozhodnutia  alebo   iné  opatrenia   vydávané  podľa osobitných predpisov.

Záverečné ustanovenia

§ 31

Týmto zákonom sa preberá právny akt Európskych spoločenstiev uvedený v prílohe č. 2.

§ 32
Zrušovacie ustanovenie

Zrušuje sa čl. I a II zákona č. 237/2002 Z. z. o obchode s ohrozenými druhmi voľne žijúcich živočíchov a voľne  rastúcich rastlín a o zmene a doplnení niektorých zákonov v znení zákona č. 525/2003 Z. z.

Čl. II

Zákon  Národnej  rady  Slovenskej  republiky  č. 145/1995 Z. z. o správnych  poplatkoch v  znení zákona  Národnej rady  Slovenskej republiky  č. 123/1996  Z. z., zákona  Národnej  rady  Slovenskej republiky  č. 224/1996 Z. z., zákona  č. 70/1997 Z. z., zákona č.1/1998  Z. z., zákona  č. 232/1999 Z. z., zákona č. 3/2000 Z. z., zákona  č. 142/2000 Z. z., zákona č. 211/2000  Z. z., zákona č. 468/2000  Z. z.,  zákona  č. 553/2001  Z. z.,  zákona  č. 96/2002 Z. z.,  zákona č. 118/2002  Z. z., zákona  č. 145/2002 Z. z.,  zákona č. 237/2002  Z. z.,  zákona  č. 418/2002  Z. z.,  zákona č. 457/2002 Z. z.,  zákona č. 465/2002  Z. z., zákona  č. 477/2002 Z. z.,  zákona č. 480/2002 Z. z., zákona č. 553/2002 Z. z., zákona  č. 190/2003  Z. z.,  zákona č. 217/2003 Z. z. a zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z. a zákona č. 5/2004 Z. z . sa mení  takto:

 1. ”V sadzobníku správnych poplatkov  X. časť Životné prostredie položka č. 161a sa slová ”Podanie žiadosti o vydanie povolenia na dovoz, vývoz alebo opätovný vývoz exemplárov alebo o vydanie súhlasu na premiestnenie živých exemplárov podľa zákona č. 237/2002 Z. z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov” nahrádzajú slovami ”Podanie žiadosti o vydanie povolenia na dovoz, vývoz alebo potvrdenia na opätovný vývoz exemplárov alebo o vydanie súhlasu na premiestnenie živých exemplárov podľa zákona č. …/2004 Z.z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov”.

2. ”V sadzobníku správnych poplatkov  X. časť Životné prostredie položka č. 161b sa slová    ”podľa zákona č. 237/2002 Z. z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov” nahrádzajú slovami ”podľa zákona č. …/2004 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov”.”

Čl. III
Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov sa dopĺňa takto:

”V § 2 sa odsek 1 dopĺňa písmenom j), ktoré znie: 
”j) riadi a kontroluje výkon štátnej správy vo veciach ochrany exemplárov, ktorú vykonávajú obvodné úrady životného prostredia”.”

Čl. IV
Účinnosť

Tento zákon nadobúda účinnosť 1. novembra 2004.